
Primi, Gospodine, 
svu moju slobodu! 

Primi pamćenje, razum 
i svoju moju volju. 

Ti si mi darovao sve, 
što imam ili posjedujem. 

Ja Ti opet sve to vraćam 
i predajem potpuno 
Tvojoj svetoj volji 
da svime upravljaš. 

Daj mi samo da Tebe ljubim! 
I daj mi svoju milost, 
i dosta imam. 

Ne tražim više ništa. 


Sv. Ignacije Lojola 






Mladima! 

Pišem vam zato jer ste mladi! 

Budućnost pripada: 

Ne onima koji sumnjaju, nego — onima koji vje¬ 
ruju! 

Ne bojažljivima, nego — odvažnima! 

Ne onima koji mrze, nego — onima koji ljube. 

Često su me mladići zamolili da im nešto napišem 
o isusovačkom redu. Najviše su se zanimali kako se for¬ 
mira Isusovac. Evo, o tom ću vas upoznati u ovoj knji¬ 
žici. Ja sam naveo samo na j osnovni je pojmove o poje¬ 
dinim stupnjevima. Pojedinosti su opisala mlada moja 
subraća. A te izviru iz središta današnjega života. Nisu 
napisane da razjasne prošla vremena. 

Ovu knjižicu namjenjujem: 

Mladima, koji — vjeruju; koji — ljube; i koji su 
— velikodušni! 


1. isusovački red 

»Na svijetu ima malo zajednica o kojima se mi¬ 
šljenja toliko razilaze kao o redu Isusovaca.« To či¬ 
tamo u uvodu jedne knjige o Isusovcima. 

S jedne strane žarko ih štuju, a s druge strašno 
mrze. Isusovački je red zajednica djela. On želi biti 
neka vrst leteće jedinice, koja se odmah može tamo pre¬ 
baciti gdje Crkvi treba najviše pomoći. Zbog toga su 
razumljive i neke njegove vlastitosti. Isusovci nemaju 
posebnog redovničkog odijela. Ne obavljaju zajednički 
svoje molitve u koru. Pojedini članovi ne dobivaju no- 
va redovnička imena. Ne prihvaćaju crkvena dostojan¬ 
stva ili položaje. Redovitim zavjetima dodaju četvrti 
— posebne poslušnosti prema Papi. 

Lozinka Reda glasi: Sve na veću slavu Božju! 

Družba nema neko određeno područje rada. Ona 
pokazuje svojim članovima sve srvorove Božje. Nije sa¬ 
mo misionarski red — ali ima 6.000 članova u misija¬ 
ma. Nije školski red — ali vodi 500 viših škola i 50 sve 
učilišta. Nije red tiska, ali izdaje 850 novina i časopisa. 

Krist centar 

Red ima svoju sliku o Kristu! To je Krist Kralj, 
koji šalje svoje podanike po čitavom svijetu da rade za 
Njega u službi Crkve. Najdublja je želja svakog Isusov¬ 
ca — postati sličan ova^ovu Kristu. Duhovne vježbe 

što ih svake godine osam dana obavlja prema istoime¬ 
noj knjižici, najviše im u tom pomažu. O toj knjižici 
je rečeno: »Stvorila je više svetaca nego što ima slo¬ 
va.« 

Od velikih Isusovaca, osim osnivača svetog Ignaci- 
ja, najpoznatiji su: sveti Franjo Ksaver, zaštitnik sviju 
misija; sveti Alojzije, posebni zaštitnik školske mlade¬ 
ži; a sveti Petar Kanizije prozvan je drugim apostolom 
Njemačke. 


Duga izgradnja 

Izgradnja mladog Isusovca traje oko 12 godina. I 
to u sedam različitih stupnjeva. Kandidatura, novici¬ 
jat, juniorat, filozofski studij, magisterij, teološki stu¬ 
dij i treća probacija. Za ove duge izgradnje ne ide se 
samo za tim da se mladi ljudi osposobe za svećenički 
rad u direktnom apostolatu, nego da se žarko usmjere 
prema idealu kršćanske savršenosti. Jer prvi i glavni 
cilj čitavoga Reda sveti Ignacije ovako izrazuje: »Svrha 
je ove Družbe da se s milošću Božjom brinemo ne sa¬ 
mo za spasenje i savršenost svoje duše već da s tom 
milošću radimo i za spasenje i savršenost bližnjega.« 

Na kraju novicijata diže se prvi vrhunac. Polažu 
se jednostavni, ali ipak vječni zavjeti: siromaštva, či¬ 
stoće i poslušnosti. Iza treće godine bogoslovskog stu¬ 
dija Isusovac prima svećenički red; treći vrhunac u ži¬ 
votu Isusovca obilježava se zadnjim svečanim zavjeti¬ 
ma. 


Kandidatura 

Prije nego što postane pravi novak, stanuje budući 
Isusovac dvije ili tri sedmice kao gost i »kandidat« u 

novicijatu. Obavlja svoju prvu kušnju. Za to vrijeme 
on i Družba se međusobno upoznavaju i dolaze u ne- 
posredniji doticaj. Sada je prilika da se uklone može¬ 
bitne zapreke. 

Kandidatima se protumače u cjelini pravila i ured¬ 
be Reda. Oni moraju znati na što će se obvezati kroz 
cio život. Prva kušnja završava petdnevnim Duhovnim 
vježbama. U to vrijeme obave i općenitu ispovijed o ci¬ 
jelom životu. Zaključuje se stari život. Počinje novi. 
A kao vanjski znak toga — kandidati primaju isusova¬ 


čki talar. Time postaju 


1540 — Osnutak 
1556 — 100 članova 
1600 — 8.500 članova 
1750 — 22.450 članova 
1773 — Ukinuće Reda 


novaci Družbe Isusove. 

Porast Reda 

1814 — Novi početak 
1820 — 1.300 članova 
1900 — 15.000 članova 
1940 — 26.000 članova 
1964 — 35.968 članova 

2. nova mladež 


Novicijat 

U Družbi Isusovoj novicijat ide za tim kako bi se 
novaci što bolje spremili za redovnički život. Glavna 
je zadaća navici jata — osobno se susresti sa Spasite¬ 
ljem i duboko ga upoznati. Ujedno raditi na samom 
sebi i osposobiti se za pravoga Kristova apostola. 

Te Duhovne vježbe načinile su od Ignacija iz ko¬ 
jote sveca. One podžižu u novacima želju da teže prema 
istom visokom cilju. Za tih se tjedana u njima budi 
jedna velika ljubav: ljubav prema Kristu i njegovoj 
Crkvi. Netko je dobro rekao da se Isusovci rađaju iz 
velikih Duhovnih vježbi. 


Nema kalupa 

Učitelj novaka pomaže svakom pojedincu po čes¬ 
tim i povjerljivim razgovorima. Nastoji mu pokazati 
njegov put k Bogu. Nutarnji život i karakter Isusovca 
nisu po kalupu napravljeni. Svaki gradi na svojoj nara¬ 
vi. Ideal Reda mora pojedinac nanovo u sebi utjeloviti. 

Glavne kušnje u novicijatu zovu se eksperimenti. 
Oni očituju odgojno umijeće svetoga Ignacija. Cilj no¬ 
vicijata pretpostavlja određenu povučenost i mir. Ali 
Isusovac mora jednom stajati usred života. Stoga sveti 
Ignacije — po svojim eksperimentima tj. po praktič¬ 
nom poslu u drugoj okolici — probija već u novicijatu 

obruč dnevnog reda. Na taj način daje novacima prili¬ 
ku da iskušaju i usavrše svoja temeljna načela. 

Pismo jednog novaka 

Dragi Franjo! 

Zahvaljujem ti na pismu. Veseo sam što sam i opet 
o Tebi nešto doznao. Veliš da bi rado i ti nešto saznao 
o meni. O našem novicijatu! O tom bi se dalo uistinu 
dugo pripovijedati. Ali ću se ograničiti samo na bitno. 

Kako sebi ljudi obično predstavljaju novicijat? 
Obično ga uspoređuju sa školom za malu djecu ili s 
— kasarnom. 

Istina je, novicijat je škola. Ali ne za djecu, nego za 
mladiće. Stroga je to škola. Ali ne kasarna. Dvije godine 
novicijata vrijeme su kušnje. Novak mora imati vreme¬ 
na da upozna Red, da upozna samoga sebe, i da se 
uvjeri je li dorastao zadaćama i idealima Družbe Isuso¬ 
ve. A s druge strane. Red ispituje mladiće. Oni će sutra 
sačinjavati Družbu. Posjeduju li široku dušu, veliko¬ 
dušno srce te imaju li toliko odvažne ljubavi prema Bo¬ 
gu da se usude posve približiti Isusu u njegovoj Druž¬ 
bi. Jer, već na kraju druge godine, valja polagati vječne 
zavjete. Po njima se mladi redovnik — s nekoliko riječi 
i potpisom pera — zauvijek predaje u ruke Božje. Da¬ 
kle, u novicijatu se stvara veoma ozbiljna odluka. 

Izgledaju li ti novaci onda kao zadrti fanatici ili ne¬ 
realni idealisti? Moram se smijati kada čitam tu reče¬ 
nicu i mislim na naše novake. Ti bi ih morao vidjeti. 
Jesu, pobožni su. I puni žara. Ali sve su drugo nego fa¬ 
natici. Oni su iz ljubavi došli. Iz ljubavi prema Bogu, 

Crkvi i svim ljudima. A ljubav ne stvara fanatike. Ona 
kuje široko i veselo srce. 

Vjeruj mi da onaj novak koji se ne zna punim sr¬ 
cem i grudima smijati, najkasnije za četiri tjedna »pa¬ 
ku je« svoju prtljagu i vraća se kući. 

Ali što radimo kroz duge dvije godine? Glavni je 
posao — povezati se s Bogom. Stoga svakoga dana po 
prilici pet sati posvećujemo molitvi i duhovnim vjež¬ 
bama. Ostalo vrijeme razdijeli se na studij Ustanova 
Reda i tjelesne poslove po kući i vrtu. Povrh toga uči¬ 
mo žive jezike, vježbamo se nastupati itd. Mnogo se 
brige posvećuje odmoru, šetnji i igri. Jer, zdrava duša 
stanuje u zdravu tijelu. 

Važnu ulogu u novicijatu imaju tako zvani ekspe¬ 
rimenti. Na prvom mjestu 30 dnevne velike Duhovne 
vježbe. Ti ih poznaš, kao i to da se čitav naš Red na nji¬ 
ma formira i iz njih živi. Osim toga ima i drugih ekspe¬ 
rimenata. Ja sam na primjer poučavao malu djecu u vje¬ 
ronauku, radio sam na gradnji stambenih prostorija 
kao fizički radnik. Kod svih poslova mnogo sam naučio 
i skupio lijepa iskustva. Bilo mi je kao sviraču koji, 
nakon beskrajnih vježbi, konačno može nastupiti, sa¬ 
mostalno raditi. Osjetio je da je nešto naučio. Ali je 
opazio gdje mu zapinje. A jedno i drugo je dragocjeno. 

Međutim, jedan od najvažnijih eksperimenata jest 
služenje vojničkog roka. Tu se naše zvanje očeliči, pro¬ 
čisti; postajemo iskušani u potpunom smislu te riječi. 
Redovito uzevši, mi novaci ne idemo teška srca među 
regrute: već smo naviknuti na red, disciplinu, dužnost. 
Sve nam je to lako, jer nas vode naši veliki ideali pri¬ 
mljeni za vrijeme velikih Duhovnih vježbi ... 

Tako upravo prolete dvije godine. Na kraju novici¬ 
jata mladi su ljudi spremni služiti Bogu nedjeljivom 
ljubavi. Bilo kao svećenici ili braća. Svaki na svom 
mjestu. I na svoj način. 

Oni sebe dobro upoznaše. Spremni su ništa ne tra¬ 
žiti za sebe. nego sve dati Bogu i njegovu kraljevstvu. 
Takvi pristupaju k oltaru i polažu vječne zavjete pred 
Bogom i čitavom redovničkom zajednicom. 

Ti se sada smiješ, zar ne? Misliš u sebi. ostao je 
stari idealista. Ali samo se ti smij! Ja znam što ljubim 
i za što sam oduševljen. I, ako održiš svoje obećanje 
te nas posjetiš na li eto, tada ćeš se vlastitim očima 
uvjeriti da se nisam hvalisao. 

A sada — do viđenja! Pozdravi svoje drage rodi¬ 
telje! — Ivica 

Prva katcheza 

Kateheza ... Šarolika skupina seoske djece gura 
se u klupama. A ja prvi puta pred njima kao vjerouči¬ 
telj. Nebesa! Polako sam se počeo znojiti. Sve sam briž¬ 
ljivo spremio. Svako pitanje promislio. Ali djeca odgo¬ 
varaju sasvim drugačije nego što sam računao. Gdje je 
pogreška? 

Starije se djevojčice počinju smijati. A dečki stra¬ 
žu cipelama po podu. Neki dječačić u prvom redu naj- 
pomnije čisti svoj zamazani nosić. Subratu, koji stoji 
otraga, pojavljuju se grimase na licu. Zabrinut je. No, 
ovaj će imati što pripovijedati Učitelju novaka. 

Tada mi sinu, uistinu kao iz neba, spasonosna mi¬ 
sao. 

— Djeco! Nešto ću vam pripovijedati. Događaj! Na¬ 
pet ... 

— Da, da, hoćemo, hoćemo... 

I pripovijedam im o Indijancima i konjima, o raz¬ 
bojnicima i odvažnim misionarima među poganima. 
Dok pripovijedam, stvaram događaje, zašiljujem ih da 
budu napeti i povezani. Već odavno je prestalo hihota- 
nje i struganje. Mališ u prvom redu ostavio je svoj po¬ 
štovani nos na miru i široko razjapio usta. Pedeset je 
dječjih duša zahvaćeno. Pedeset njih putuju sa pripo- 
vjedaćem kamo želi. Ostali su i onda posve mirni i 
pažljivi kada je došao pobožni završetak s ozbiljnom 
primjenom. Eksperimenat je uspio. 


Opera 

Pod imenom »opera manualia« misli se na tjelesne 
poslove što ih vršimo. Mesti i brisati prašinu, čistiti 
predvorje i kućne stepenice, prati suđe, stol spremati, 
itd. 

Novo pečeni novak uvijek se veseli »operama«. Ka¬ 
snije pak misli koji puta malo drugačije. Svakako, do¬ 
bro se razmahati metlom ili hrastovom granom vrlo je 
prijatna promjena uz duhovni posao. 

Tjelesni poslovi imaju još uzvišenije značenje. U 
svim kućama Družbe žive i Drača pomoćnici. Njihova 
je zadaća obavljati potrebne dužnosti. Na taj su način 
svećenici i skolastici slobodni za svoje dužnosti. Mi no¬ 
vaci po operama upoznajemo posao Braće. Vidimo što 
oni rade, kako su nenadoknadivi za život zajednice. IJ- 
poznajemo ih kao veoma izgrađene redovnike. 

Kada koji put moramo raditi nešto što nam se po 
naravi ne da, imamo priliku osloboditi se svoje se¬ 
bičnosti. A ukoliko ne izabiremo poslove po svojoj vla- 

1. Glavni oltar u Hrvatskom Narodnom Svetištu Srca Isusova u Zagrebu 


(Palmotićeva ul. 33) 

Vrhovna uprava Isusovaca kod nas nalazi se u sjeni ovog velikog 
Svetišta. 














2. Pokraj vinograda, okružena krasnom šumicom i prostranim voćnja¬ 
kom, smještena je kuća novicijata D. I. (Fratrovac 38) 


3. Kolegij D. I. u Zagrebu, Jordanovac 110. 

Ovdje mladi Isusovci uče skolastičku filozofiju i bogosloviju. 


stitoj volji, nego ih radimo po naredbi, vježbamo se slu¬ 
šati. Na to ćemo se jednoga dana obvezati zavjetima. 

Naš Božić 

Kad pomisle na Božićne blagdane, što će ih u Redu 
slaviti mnogi se novajlije našega novicijata malo za- 
brinu. 

— Isusovci su poznati kao promišljeni ljudi. Stoga 
hoće li to biti srdačno? Oni su zavjetovali siromaštvo! 
Kako će biti dakle s darovima? 

Što se više približuje prvi Božić, to jasnije opažaju 
kako su neosnovne njihove bojazni. Već nekoliko dana 
prije blagdana »umjetnici« rade na pripravama. Na 
Badnjak sve je na nogama: donose se božična drvca, 
borove grančice, mahovina, žarulje, igračke, koje no¬ 
vajlije nisu očekivali. Navečer kad idu na litanije Sviju 
Svetih, ugledaju čitavu kuću promijenjenu. A mnogi 
prosuđuju da je kapelica ljepše ukrašena nego crkva 
u njihovu rodnom kraju. 

Došavši navečer u blagovaonicu još se više začude. 
Toga nisu doživjeli kod kuće. Na zidovima lijepe slike 
s božičnim motivima, grančice. U sredini veliko božič¬ 
no drvce, na kojemu gore električne svjećice. Bogato je 
iskićeno. Iza molitve čitač pjeva martirologij. Iz rim¬ 
skog kalendara svetaca svečano najavljuje vrijeme ro- 
đenja Kristova. 

Poslije večere zajednički smo proveli vrijeme do 
ponoćke. Priredili smo malu akademiju sa šarenim pro¬ 
gramom pred jaslicama. Uz deklamacije, pjevanje, svi¬ 
ranje, iznenadio nas je naš »čuveni« kvartet! U ugod¬ 
nom razgovoru ponoć se brzo približila. Od 9 sati pa 

dalje bilo je klanjanje: po tri novaka adorirala su po 
15 minuta. Deset minuta prije dvanaest imali smo svi 
malo sabran je, a onda je zaorio svečani Kyrie eleison. 
Zvukovi violine uz tihu pratnju harmonija gubili su se 
poslije podizanja među granama rasvijetljenih borova, 
te melodijom »Tiha noć« pozdravljali novorođenoga 
Kralja. Na samoj ponoćki dvojica su položili svoje prve 
zavjete. U svetoj tišini Božične noći drhtavim i uzbu¬ 
đenim glasom izgovarali su riječi formule. Taj uzvišeni 
prizor duboko nas se dojmio. Sam Božić protekao je 
u ugodnom raspoloženju, kojemu je i snijeg pridonio 
svoj dio. Različite stolne igre, gramofon s O. Duvalom, 
raznoliki časopisi iz knjižnice malo su nas zabavili i od¬ 
morili. Dani iza Božića, Nova Godina, Sv. Tri Kralja 
prošli su u sličnom raspoloženju. Produbivši u medita¬ 
cijama otajstvo Utjelovljenja, čovjek bolje shvaća i 
proživljuje značenje Božičnih blagdana. Na Novu Go 
dinu još su dvojica položili zavjete. Za one koji vole 
pjevati, bilo je dosta prilika da pjesmom izraze svoje ve¬ 
selje. Tako su nam ti blagdani prošli i utonuli u sjeća¬ 
nje. Za većinu je od nas to bio prvi Božić u novoj sre¬ 
dini, a možemo reći i najljepši ... 

Proljeće u novicijatu 

Dok nas je u siječnju i veljači zima šibala svojim 
studenim vjetrom, nehotice smo se sjećali lijepih ljet¬ 
nih dana. Iščekivali smo kad će nas opet proljeće po 
zdraviti svojim blagim povjetarcem i skinuti sa zemlje 
bijeli snježni pokrivač. 

Što smo čekali, dočekali smo! Proljeće se popelo i 
na Stankovački brijeg. I odmah se osjetilo da je u sve 
oko nas unijelo svoj život! 

Vrt, voćnjak i šumica obukli su se u zelenu odoru, 
izatkanu rukom Svemogućega Stvoritelja i ukrašenu 
cvjetovima jabuka i trešanja. Kako je tek divno slušati 
neprekidne koncerte koje izvode ptice u našoj šumici 
i voćnjaku! Kad se noću probudimo, čujemo melodioz¬ 
no pjevanje slavuja; rano ujutro kosovi, kao da hoće 
jedan drugoga nadvikati. No, osim kosova i slavuja, 
ima tu i drugih ptica. Preko dana izmjenjuju se u pje¬ 
vanju, tako da nas njihov pjev uvijek prati. Ujutro ih 
čujemo u auli dok meditiramo; kad preko dana u vrtu 
radimo ili učimo, one nas zabavljaju; dok molimo kru¬ 
nicu, one nas prate svoiim melodijama, čak i kad smo 
na Uskrs na svršetku Mise pjevali »Deo gratias — alle- 
luja, alleluja« čuo se i njihov glas. Kako će tek biti kad 
budemo imali sv. Misu u šumici u kapelici Majke Božje 
Lurdske ! 

Sveti novak 

Nebeski zaštitnik svih isusovačkih novaka je sveti 
mladić Stanko Kostka. 

Rodio se 1550. godine u zamku Rostkov u Poljskoj. 
Kad mu je bilo četrnaest godina, poslao ga je otac na 
odgoj u isusovački kolegij u Beč. Skupa s njim je i 
stariji brat Pavao. Doskora je kolegij bio zatvoren. Mla¬ 
dići se nastaniše u kući senatora Kimberckera. Ovdje 
je Stanko strašno trpio od svoga raspuštenog brata i 
njegovih prijatelja. 

Protiv volje oca, i usprkos tome što su se protivili 
neposredni poglavari Reda u Beču, Stanko je postigao 
da su ga primili u Red. Ali je morao podnijeti teške 
muke. Tek mu je bilo šesnaest godina. Pješke je išao 
iz Beča u Augsburg. A odatle preko Alpa u Rim. Franjo 

Borgija, general Reda, a prije vojvoda, primio ga je u 
rimski novicijat. Kao i u Beču tako su ga ovdje ubrzo 
zavoljeli njegovi vršnjaci i poglavari. Deset mjeseci na¬ 
kon ulaska u novicijat umro je od groznice. 

Proglašen je blaženim 1670. godine, a 1726. svecem 
skupa sa svetim Alojzijem. Njegova je lozinka bila: 
»Za više sam stvari rođen«. 


»MI MORAMO 

ubrzanim koracima stupati prema nebeskoj domo 
vini. I to oboružani oružjem pravde u obrani i na¬ 
padu; u časti i poniženju; bilo da nas hvale ili ku¬ 
de; u sreći ili nesreći! Ali i druge sa sobom povu¬ 
ći! Sva moguća sredstva upotrijebiti! A uvijek veću 
slavu Božju tražiti!« 

3. učiti, učiti... 

Poslije novicijata slijedi juniorat! To je prelaz iz 
skrovitosti i povučenosti novicijata u stručni filozof* 
sko-teološki studij. Prva je dužnost ovdje — temeljito 
naučiti grčki i latinski. Bez njih bi bio teološki i filo¬ 
zofski studij veoma težak, da ne kažemo nemoguć. 
Naučno blago filozofije i teologije našlo je svoj pravi 
izražaj u latinskom i grčkom jeziku. 

Pače i Evanđelja našega Gospodina napisana su u 
tim jezicima. Osim toga, latinski je materinski jezik 
Crkve. Stoga zaista vrijedi da se na prvom mjestom 
— iza materinskog jezika — temeljito upozna i nauči. 

Retorske vježbe 

U isto vrijeme započinje prava izobrazba u reto¬ 
rici ili govorništvu. Iskusni Pater pokazuje svojoj mla¬ 
doj subraći tajne govora i propovijedi. Kao uzor služe 
Cicero i Demosten, ta dva najveća govornika klasično¬ 
ga starog vijeka. Ali se ne zaboravljaju ni učitelji naše¬ 
ga vremena. 

Teorija se izmjenjuje praksom: na početku se mno¬ 
go brige posveti nastupima i načinu predavanja. Svaki 
se mora probiti u onom što je njemu vlastito. Ali i ra¬ 
no naučiti doživljavati tuđe misaono blago. Obraditi ga 
i prikazati kao nešto novo. Zato se često izrađuju pro¬ 
povijedi. Ove se propovijedaju u krugu subraće. Kriti- 

ka slušatelja pomaže svima približiti se zajedničkom 
cilju: biti što bolji vjesnik riječi Božje među ljudima. 

Naša zajednica 

Već četiri sedmice opet studiram. Iz novicijata sam 
izišao s jakom željom za duševnim poslom. I eto, imam 
za to lijepu priliku. Ima nas ovdje s različitih strana: 
Slavonaca i Dalmatinaca, iz Bosne i Slovenije, kajka¬ 
vaca i čakavaca. Bačvana i Ličana. Ukratko — najrazli- 
čitiji karakteri se privikavaju da jedan drugoga cijene. 
Pogled dosiže daleko. Predrasude podaju. Jedan je više 
sklon znanstvenom radu. Drugi se nada da će postati 
dobar govornik. Ovaj se sprema da bude misionar u 
Indiji. Onaj opet rado sjedi među knjigama. 

Sve što je dobro ima svoju vrijednost. Svaki se 
uči kako će sebe što bolje upoznati i otkriti kamo ga 
zovu njegovi talenti. Svi se međusobno pomažu. 

I naši Patri i Braća rodili su se u različitim krajevi¬ 
ma. Naš novi rektor je Slavonac. Studirao je psiholo¬ 
giju. Cesto daje Duhovne vježbe. Profesor je latinskog 
jezika Podravac. Grčki predaje pravi Zagrepčanin. A 
duhovnik je iz Hrvatskog Zagorja. Retoriku nam pre¬ 
daje obljubljeni propovjednik za inteligenciju, koji voli 
poći i na pučke misije. 

Svi radimo za jedan cilj. A dobra svojstva jednoga 
potiču i drugoga na nov posao. 

U prirodu! 

Ispod nas prostire se grad Zagreb. Kao na dlanu. 
A iza nas uvijek nanovo lijepa Medvednica. 

Svaki tjedan imamo jedan dan slobodan. Bez pre¬ 
davanja. To je tako zvana vila. Već rano ujutro nestane 
nas iz grada. Susret sa šumom, brdom, potocima! živci 
se odmaraju u Božjoj prirodi, pluća se šire i pune čis¬ 
tim zrakom. I objed je u našoj kući na Sljemenu. Po¬ 
kraj zamka Kraljice Hrvata. Navečer se vraćamo svje¬ 
ži, vedri, raspoloženi na svoje dužnosti ... 

0, ti dani zajedničkih šetnja po Zagrebačkoj gori! 
Kolike su se misli u njima rodile i iskristalizirale. Sutra 
će se pretvoriti u djela. Vidjet ćete ... 


Filozofija 

Sveti je Ignacije želio skupiti oko Kristove zastave 
jurišnu četu Crkve. Ta se ne smije ukopati samo 11 a 
čvrstim položajima. Nego mora ići tamo gdje se više 
može osvojiti za Boga i duše. 

Ali sada mladi Isusovci moraju nepomično sjediti 
na jednom mjestu. Kao da su izabrali knjige za svoje 
životno zvanje. »Jer, svaki mora biti uvjeren, kako pi¬ 
še u pravilima skolastika, da u tim godinama ne može 
učiniti ništa bolje za Boga nego ako se ozbiljno, ustraj¬ 
no i svim žarom preda studiju.« 

Red je propisao tri pune godine za studij filozofi 
je. To je znanost koja želi obuhvatiti sve stvari na nji¬ 
hovim zadnjim temeljima. Doklegod to čisti ljudski um 
može! Ujedno ih želi ugraditi u veliku cjelinu i zajed¬ 
nički pogled: čovjek — svijet — Bog. 


Mostovi današn/ice 

Upravo su danas trebni ljudi koji posjeduju istinu 
u punoj njezinoj jasnoći. Današnjem čovjeku, koji se 

udaljio od nadnaravnog svijeta, sama teologija ne mo¬ 
že riješiti njegovih sumnji. Njemu treba riješiti najpri¬ 
je na j elementarni je činjenice: Opstojnost Božju, pri¬ 
rodni zakon, egzistenciju duše. Ova naravna pitanja 
moraju dobiti odgovre u svjetlu naravnog razuma. 

Mladi Isusovci uče u filozofiji graditi i ravnati pu- 
teve na kojima se može moderni čovjek susresti s vje¬ 
rom. Oni to rade po sistemu skolastike. To je naučni sis¬ 
tem svih crkvenih visokih škola. Pa i Družbinih. Naj¬ 
veći je predstavnik skolastike sveti Toma Akvinski. Ali 
na njemu se temelji i mnogo nova. Pa i sadašnja znan¬ 
stvena forma zvana neoskolastika. 

U prvoj godini kao glavni predmet obrađuju se on¬ 
tologija i kritika. Ontologija ulazi u bit stvari. Kritika 
se bavi istinom; istražuje sposobnost uma da upozna 
istinu. Kozmologija, u drugoj godini, raspravlja o ži¬ 
vom i mrtvom tjelesnom svijetu. Psihologija ponire u 
dubine duše i njezin život. A u trećoj godini donosi eti¬ 
ka, nauka o ćudorednosti našega htijenja i djelovanja, 
vrlo mnoga i goruća pitanja: običaji i moralnost, dru¬ 
štvo i ekonomija, osoba i država. Zaključuje se s teodi- 
cejom. Ona je nauka o naravnoj spoznaji Boga. 

Velik posao 

Nije dosta da sve ovo mladi školaš tik za vrijeme 
studija samo nauči, što je čuo, treba duševno preraditi 
i sebi prisvojiti. Svaki tjedan postoje dispute. U nji¬ 
ma jedan brani određenu filozofsku tezu, a protivnici 
je napadaju. Posebna znanstvena pitanja se obrađuju 
po seminarima s pojedinim profesorima. 

Na kraju je svake godine ispit o čitavom gradivu. 
A na kraju treće godine filozofije glavni ispit iz sveop¬ 
će filozofije — ex universa. Sve se predaje latinski. 

Velik je to posao što ga valja svladati samo u ovim 
glavnim predmetima. Ali nije sav. Dolaze još i pomoćni 
predmeti: biologija, empirijska psihologija, sociologi¬ 
ja, fizika i kemija, matematika, povijest filozofije, pe¬ 
dagogija, kritika literature ... Za vrijeme čitavoga stu¬ 
dija ne prestaju retorske vježbe. Svake godine održi 
skolastik po jednu veću propovijed ili predavanje. 

Mladi Isusovac mora u svojem studiju povezivati 
znanstveni rad i nutarnji život. Razmatranje, sveta Mi¬ 
sa ujutro, dvostruko ispitivanje savjesti na dan, sveta 
krunica, obnova zavjeta dva puta na godinu i godišnje 
Duhovne vježbe od osam dana osiguravaju da se ne iz¬ 
gubi samo u znanosti. 

Uvijek mora misliti da zato uči kako’ bi kasnije 
mogao dati odgovor svakome koji traži račun o onome, 
što je govorio. Mora postati sposoban »podučavati zdra¬ 
vu nauku«, te s Kristom »svjedočiti za istinu.« 

Naš kolegij 

Zagrebački nadbiskup Dr. Ante Bauer blagoslovio 
je 26. rujna 1929. godine temeljni kamen kolegija Druž¬ 
be Isusove u Zagrebu. Za dvije godine on je dovršen. 
Leži na istočnom dijelu grada, blizu lijepog maksimir- 
skog perivoja. Na početku je to bio samo novicijat, ali 
kasnije dođoše i skolastici da ondje svrše visoke filo¬ 
zofske i teološke škole Reda. 

Danas ondje teče život kao i u svim kolegijima 
Družbe. Skolastici su razdijeljeni po zajedničkim ili 

posebnim sobama. Predavanja se drže u školskim au¬ 
lama. Svima je na raspolaganju priručna stručna bibli¬ 
oteka. A mogu se služiti i knjigama iz velike kućne bi¬ 
blioteke. 

Prostrani i lijepi vrt okružuje ovu zračnu i ponos¬ 
nu zgradu. Na stazama šeću mladi Isusovci s knjigom 
u ruci. No za njihova odmora odzvanja vrt vedrim smi¬ 
jehom, igrom i živahnim razgovorima. Osim lijepe i 
ugodne kućne kapelice, postoji i Kapela sv. Josipa. Na 
blagdan Srca Marijina 1961. godine ona je postala cen¬ 
tar novoosnovane župe Srca Marijina. Skupa sa skola- 
sticima stanuju u kolegiju i njihovi poglavari i profe¬ 
sori. 


Braća su zajedno 

Važnu ulogu u ovom »malom gradu« učenja imaju 
naša draga Braća pomoćnici. 

Oni vode i obavljaju sve poslove u kući. Od šofera 
našega »Combya« do krojača naših talara. Kad njih ne 
bi bilo, nemoguće bi bilo da kolegij živi i radi. Jer i 
ovdje vrijedi ona riječ: »Primum vivere, deinde philo 
sophari — najprije živjeti, zatim filozofirati«. A kamo 
Braća ne mogu prispjeti uskaču skolastici. I, hvala Bo¬ 
gu, ide naprijed. Obistinjuje se ona Svetoga pisma: 
»Evo, kako je dobro i ugodno, gdje braća žive zajedno.« 

Nova školska godina 

Koliko li sam je puta već proživio! Pa ipak, kad¬ 
god počinje nova školska godina, to je uvijek naročiti 
dan. Istina, sada mi više ne lupa srce od uzbuđenja 
kao kojem pučkoškolcu ili početniku latinskog jezika. 
No znam da ovoga dana počinje novi, kameniti put 

dužnosti. I zato uvijek veselo očekujem, što će mi do 
nijeti. 

Svježi i pomalo već umorni od praznika, kleče 15. 
rujna u kućnoj kapelici kolegija mladi skolastici, škol¬ 
ska se godina otvara svečanim zazivom Duha Svetoga. 
Kada zazvoni zvono za početak predavanja svi se žure 
u aule. Mi novopečeni filozofi nestrpljivo listamo po 
našim debelim knjigama. Još se pravo ne snalazimo. U 
tim strogim latinskim riječima skriva se toliko znanja, 
što ga moramo usvojiti. 

U drugoj auli za predavanje sjede oni »napredni« 
iz drugoga godišta filozofije. Oni su hladnokrvniji, jer 
su se već sprijateljili s filozofijom. A »stari« iz treće 
i zadnje godine! Nama početnicima izgledaju već kao 
učitelji znanosti... 

Obično se u takvom kolegiju ne nalaze pripadnici 
samo jednog naroda. Znade biti u njima prava mješa¬ 
vina jezika i običaja. Tako u kolegiju sv. Ivana Ber- 
chmansa u Pullachu pokraj Miinchena, ima osim Nije¬ 
maca i Austrijanaca, Francuza, Engleza, Iraca, Belgija¬ 
naca, Madžara, Danaca i Amerikanaca. Iako su različi¬ 
te starosti, iako im materinski jezici drugačije zvuče 
— svi pripadaju jednoj zajednici. Jer, svi nose isto 
odijelo i studiraju zbog istog cilja. 

Dvoboj 

U ono davno doba šetali su grčki mudraci hlado 
vit im mramornim kolonadama. Plodove svoga duha 
iznosili su svojim — više ili manje znanja željnim su¬ 
vremenicima — u nevezanom razgovoru. Do pravih 
znanstvenih rasprava dolazilo je tek onda kad su glave 

bile uistinu svježe. Inače bi filozof sam sve govorio. 
Njegovi valjani učenici zadovoljili bi se samo time što 
bi svake dvije minute ponavljali ne baš previše uvje¬ 
reno: 

— Sasvim je tako, Sokrate! 

Sat svijeta je znatno poletio naprijed. Filozofski 
ogrtači pretvorili su se u monaške habite. Publika je 
nosila široke crne školske pelerine i šarene birete. U 
Bologni, Parizu ili Pragu ništa se manje nije diskutira¬ 
lo nego pod trijemovima Akropole. 

Davno je već i to prošlo. Ali i danas postoje po¬ 
tomci onih velikana, koji se služe istom tehnikom 
osvajanja istine. 

Doduše, čovjek 20. stoljeća ne vjeruje više da se 
istina može potpuno izreći. Stoga je »disputacija« da 
nas samo vrlo korisna školska vježba. Ta vježba mora 
pokazati da li su studenti shvatili stvar. Da li je mogu 
obraniti od prigovora. Određeno filozofsko pitanje 
oštroumni je se prihvati i više objasni tek onda ako se 
uoče protivni razlozi i poteškoće. 

Nego ... Concedo . „. 

Dođite sa mnom u aulu trećeg godišta. No, sjed- 
nimo u zadnju klupu. Tamo smo sigurniji. A i bolje se 
može promatrati što će se dogoditi. Gledajte, eno jedan 
ustaje. Izgleda malo uzbuđen. Penje se za katedru... 
Sjeda ... Započinje. 

— Thesis defedenda est haec... Iznosim i branim 
tvrdnju! 

Kako taj govori latinski! Njegov profesor iz gim¬ 
nazije nije mogao ni sanjati da bi to postigao njegov 
učenik. Punih petnaest minuta. Sada se opet diže. 

— Et sic thesis videtur esse probata... A time, či¬ 
ni se, da je teza dokazana. 

Tvrdi da je svoju stvar dokazao. Kao uljudni ljudi 
mi smo skloni vjerovati. Ali sada ustaje napadač. Zove 
se »obiciens«. 

— Agredior thesim et dico ... Napadam tezu i tvr¬ 
dim! 

Iznosi proturazloge i poteškoće. Branitelj poku¬ 
šava riješiti prigovore. Govor na odgovor izmjenjuju se 
u ovako određenom obliku: 

— Distinguo ... Concedo ... Nego! Razlikujem .. . 
Dopuštam ... Nije tako! 

Nemojte se toga previše uplašiti. Izgleda učenije 
nego što u stvari jest. Ali je vrlo korisno. Prvi je obi¬ 
ciens svršio. Mi olakšano odahnemo. Ali evo drugi 
ustaje. Ah! Ovaj je temperamentan. Udara šakom po 
stolu. Ta nije čudo. Dalmatinac je. Od Metkovića. A 
znademo da južnjacima »leži« raspravljanje kud i ka¬ 
mo više nego ostalima. Gledaj ga kako se zažario. Či¬ 
tava dvorana napeto očekuje svršetak. 

Ali ne! Naš »defendens« se ne da tako lako smo¬ 
tati. Evo ga! Zastao je. Nepomično sjedi. Razmišlja. 
Tada naglo odgovori i pogodi iglu baš u glavu. Obi¬ 
ciens zašuti, a naš prijatelj »defendens« silazi s kate¬ 
dre. Ponosan kao toreador. 


Kanoniziram skolastik 
Ovaj duh vedre i poletne mladosti, ozbiljnog stu¬ 
dija i nutarnjega života, sveta Crkva je kanonizirala 
u osobi mladog Belgijanca sv. Ivana Berchmansa. Kada 
je 10. kolovoza 1621. godine ležao kao 22 godišnji Isu- 

sovac na smrtnoj postelji, primio je posljednji put sve* 
tu pričest. 

Slutio je blizi konac i stoga zamoli da mu podijele 
posljednju pomast. Povjeravajući o. Cepariju tajne 
svoga srca rekao je taj mladić: 

— Ako mislite, da je to dobro, recite mojoj braći, 
da mi je sada najveća utjeha, što nikada nijesam svoje¬ 
voljno prekršio nijednoga pravila i nijedne zapovijedi 
svojih poglavara. 

A gdje je živio? U Rimskom kolegiju u kojemu je 
već onda bilo samih Isusovaca oko 200. Usred studija 
ostao je vjeran svojoj odluci iz novicijata: »Ja hoću da 
postanem svetac... Radije prsnuti nego li svojevoljno 
prekršiti i najmanje pravilo«. Bio je uvjeren da su 
pravila za njega izraz volje Božje. Savršenim vršenjem 
običnih svagdanjih školaštičkih dužnosti uspeo se do 
velike svetosti, te dao divan izgled, kako Bogu može bi¬ 
ti veoma drag ovaj život vesele i marljive mladosti. On 
je zaštitnik mladeži. 

4. prvi susret sa životom... 

Magisterij 

Mladi Isusovac duboko odahne kad svrši filozofiju 
i zadnji ispit. Sve je to bio ozbiljan rad. No i veliki 
blagoslov. Zaokružio je svoje sposobnosti. Osamostalio 
vlastiti sud. Naučio je slušati. 

— Hoće li odmah započeti studij teologije? 

— Ne! Sedam godina tako napornog duhovnog na¬ 
prezanja bez stanke može naškoditi zdravlju. Od ulaska 
u Družbu do kraja izgradnje prođe deset i više godina. 
A sve u tišini redovničke kuće. To bi mladog redovnika 
moglo odviše otuđiti od svijeta. Za Isusovca, koji pri¬ 
pada apostolskom redu, to ne bi bilo dobro. Stoga ide 
u plan odgoja prekid ili zastoj. Dvostruka mu je svrha 
prekinuti studij i predati se praktičnom radu. 

Svršeni filozofi ostavljaju školu i započinju s prak¬ 
tičnim apostolatom. Velika većina radi s mladeži. 

Valja biti mlad 

No, nije taj skok u novi život baš tako jednosta¬ 
van. Treba sada druge odgajati u kojem kolegiju ili 
sjemeništu. A toga se mnogi plaše. Lebdi im pred oči¬ 
ma razumljiv strah: ako budu meni moji gojenci na¬ 
pravili samo polovicu onoga, što sam ja učinio svojim 
učiteljima, tada — laku noć! 

Po koji od tih mališa uspijeva kadgod majku svaki 
dan natjerati na smrtne muke svojim lakrdijama. A si- 











romašni Magister nema ih samo pet, niti deset, nego* 
— pedeset. I više! Sigurno je međutim ovo: čega se je¬ 
dan možda i ne sjeti, to će drugom pasti u glavu. 

Dobro će biti ako prefekt smatra da je sve moguće, 
i neprestano bude spreman reagirati. Uz to mora ima¬ 
ti brižljivo i praštajuće srce majke. Ali i odlučnu volju 
očevu. 

Prefekt biti znači biti svima sve. žalosne tješiti* 
obijesne obuzdavati. Treba znati sašiti poderanu nogo 
metnu loptu. Izvući trn iz velikoga prsta. Izvaditi ka¬ 
matni račun. Ali i savjetovati da li se Jozo mora ispovi- 
jediti. Naime, on je drugom sakrio čarape u krevet i 
tako ga naveo na ljuto bjesnilo. Treba salamonske mu¬ 
drosti, u prepirkama, jer je uvijek »drugi« kriv, u te¬ 
renskim igrama u kojima jedna strana pobjednički do¬ 
biva, a druga »kukavički« ne će se igrati. Tada zaurla 
trostruki hi, hui, hui, koji bi i Indijancima potresao 
živce. Na pitanje o čemu se radi, slijedi odgovor: 

— Ne ćemo se igrati jer nas oni gledaju s tako 
zloradim veseljem! 

Ili, kad nakon najozbiljnijih riječi dođe ovakav 
odgovor: 

— Ali, Magister, mi smo u pubertetu! 

A što, kada tako srdačno zamole: — Magister, sto 
bismo učinili? Danas smo razljutili profesora X. Hoće 
nas kazniti zatvorom. Da li biste vi možda mogli... 

Od ranoga jutra do kasne večeri ne prestaju »lo¬ 
povluci«, iznenađenja. A to je dobro. Jer tko ovdje ni¬ 
je mlad, ili to ne zna biti bolje mu je da se odmah za¬ 
kopa u grob ... 

4. Ave Crux spes unica — Zdravo Križu nado jedina! Ove riječi blistaju 
na velikom drvenom Križu podignutom s dvorišne strane novi- 
cijatske zgrade. 







6 . Majka Janja Nikolić moli se velikoj Božjoj Majci za svog sina 
Isusovca Ivana. 


Braća P a v i n iz Slavonije: Slavko, skolastik # Martin i Ivan 
Braća pomoćnici. 


5. 



9. Za vrijeme odmora — odbojka 


10. Za vrijeme odmora — Ping-pong. 

















11. Dobri novaci, solidni skolastici — uzorni vojnici! 



12. Prvi izlet u rano proljeće. 


Kod mladih 

Nije ipak prefekt predan svojim dečkima da rade 
s njim što žele. On je odgojitelj. To je njegova prva 
i odgovorna zadaća. 

Ali i zbog toga mnogo doživi. Treba se brinuti za 
čistoću: da li je Pero oprao uši, Ivo očistio zube, a Fra¬ 
njo opet zagrizao u svoje slasne nokte! 

Valja se brinuti da se dečki uredno odijevaju. A 
briga za zdravlje štićenika zahtijeva uvijek budno i 
oštro oko. Nismo još govorili o tom, ali se samo po sebi 
razumije da je kod učenja prefekt đačka savjest. On ih 
nadgleda i vodi. A kad je potrebno dade im nužne 
»injekcije«. Koji put i prekovremenim satima poučava¬ 
nja. A i slabijim ocjenama u mjesečnoj svjedodžbi. 

Brat i prijatelj 

Naravno, koliko se mijenja dob dječaka^ mijenja 
ju se brige i zadaće Magistra. On, koji se nalazi usred 
struje njihova razvoja, najbolje ih razumije. Zato može 
neprimjetno pružiti ruku pomoćnicu u opasnostima. 
Tako ih neprimjetljivo i razborito dovodi željenim ci¬ 
ljevima. Mladež u tim godinama protivi se svemu što 
dolazi »odozgora«. U prefektu imaju otvoreno srce koje 
ih razumije i priskače u pomoć gdjegod zatrebaju. 
Znade mnogo toga pregledati i ne obazirati se na sit¬ 
nice. Cijeni više nastojanje nego uspjeh. Tako pokazu¬ 
je da razumije bure koje nastaju u srcima ovih, koji 
rastu ... 

Velikima postaje prefekt stariji prijatelj. On im 
pokazuje čvrsti pravac u svakodnevnom životu. Rješa¬ 
va probleme. Uči pojedince kako će sebe sami pravilno 
suditi i odgajati. 


3 Božja kovačnica 

Sav se taj odgoj odvija neupadno i nenametljivo. 
Prefekt je sa svojim dečkima cijeli dan i noć. Negdje 
i spava s njima u istoj spavaonici. Nije to ropski od¬ 
nos. On im znade sačuvati slobodu. Ali ipak, on je za 
njih odgovoran. Vodi ih u igri i slobodnom vremenu. 
Uči ih pravo se vladati, oblikovati karakter, rješavati 
vjerska pitanja. Opominje ih i pomaže da se sami od 
gajaju. Brine se za disciplinu i kućni red. 

Ljubomorni tate 

Zbog toga neprestanog i prisnog kontakta dolazi 
do živog međusobnog razumijevanja. Prefekt i dečki 
postaju kao jedna obitelj. Neki je tata rekao prefektu: 

— Postat ću skoro ljubomoran. Kada idem sa svo¬ 
jim sinom preko f eri ja na šetnju umjesto tata, nepre¬ 
stano slušam: Magister evo, avijatičara! Magister kada 
ćemo kući? ... Magister ovamo, Magister onamo. A o 
nekom tati nema više ni govora... 

Prefekt doživljava najljepšu radost kad vidi kako 
osobno utječe na srca pojedinaca. Zbog toga se usudi 
savjetovati i u onim stvarima koje dečko obično ne 
očituje izvana. Snosi brige i poteškoće mladenačkog 
srca kao prijatelj koji ih razumije. Za sve koji ih ra¬ 
zumije. Za sve koji su mu povjereni moli i žrtvuje se. 

I dečki odgajaju ... 

Na kraju moramo posve tiho reći: i dječaci odga¬ 
jaju svoga prefekta. Jer nigdje neće moći sebe bolje 
upoznati, i nigdje neće naučiti druge razumjeti bolje 
nego živeći s onima koji još nemaju maske, te kažu 

što misle. Tako vrijeme prefekture postaje razdoblje 
nutarnje izgradnje i rasta. 

Čovjek osjeća da ne djeluje na druge riječima ili 
znanjem, nego onim koliko sam vrijedi, čovjek više 
učini vlastitim primjerom nego riječima. Brzo osjeti 
da su mu snage ograničene, čitava njegova odgojna ak¬ 
tivnost mora za tim ići, te mu postane jasno, da se 
mladež dovede Kristu. On je njezin najveći Učitelj. 
I tko to učini, taj uspije... 


Dragi posjet 

Završuju se veliki praznici. Još dva dana i počet 
će opet škola. Pozvali su me u govornicu. Stari, dragi 
školski kolega. Kakva li veselja. Kroz godine smo išli 
u iste razrede. A on je sada »Dr medicine«. 

Sjeli smo i razgovaramo o prošlom vremenu, o za¬ 
jedničkim školskim brigama, o veselim šalama i kra¬ 
snim vožnjama lijepom našom domovinom. Razgovor 
se navrati i na moju malenkost. Prijatelj želi znati što 
ja zapravo radim? 

— Ja sam prefekt. To znači đa se moram brinuti 
za čitavi jedan odjel u našem kolegiju. 

— Čini se da ti nisi još završio svoje studije? 

— Nipošto! No odmah ću ti rastumačiti. Ako se ne 
varam, poslije državnog ispita ići ćeš na praksu kroz 
godinu dana? 

— Naravno! 

— Vidiš, ja sam upravo sada 11 a praksi. Ali kod 
nas nije ona na kraju formacije, nego, između filozo¬ 
fije i teologije. I s pravom. Kada jednom postanem 
svećenik, na neki način sam već gotov s izgradnjom. 
Važno je da još prije učim ne samo iz knjiga nego i iz 






praktičnog života. To onda uz studij postaje prava ži¬ 
votna svojina. Zato je praksa korisnija prije potpune 
teorije. 

— Istina je to. Ali čime se zapravo baviš? 

— Hoćeš li možda razgledati kolegij? Pri tom ću ti 
najbolje rastumačiti. Znaš, pravi prefekt je srastao go¬ 
tovo s čitavom kućom. Svaki ugao i svaka stepenica 
imaju mu nešto reći... 

Šetnja po kući 

Stojimo u svijetloj, čistoj i urednoj spavaonici. »Dr 
medicine« se interesira za različite higijenske uređaje 
u prostoriji za umivanje. S veseljem konstatiram da je 
zadovoljan. 

— Ovdje počinje moj dan ujutro u 5,30 kada bu¬ 
dim dečke. 

— Nezahvalan posao! »Vekerice« su instrumenat, 
koji se baš ne voli previše. 

— Da, osobito kad se mogu i rukama poslužiti 
da postignu svoju svrhu. Ali barem nemam muke s 
pranjem. 

— S pranjem? 

— Moji su trećeškolci već dorasli do one dobi ko¬ 
ja gleda na vanjštinu. Možda i previše! Ali prefekt ma¬ 
lih prefriganaca uvijek ima s tim muke. Svako jutro 
zapovijeda: — Zbor! Pokazati! Vrat — uši — nokte! 

Evo nas u učionici. — Glavna je moja zadaća pazi¬ 
ti na dečke kod učenja. Valja držati red, nadgledati, 
pomoći. 

— Pomažeš li i u grčkom jeziku? Svaka čast. To 
sam zaboravio. 

Nasmijali smo se obojica. Sigurno je porasla moja 
cijena u njegovim očima, jer sam mogao reći da po 
pravljam prijevode mojih trećeškolaca iz njihovih grč¬ 
kih knjiga. 

S velikog balkona gledamo dolje na igralište. 

— Ovdje također imamo posla. Igru i sport valja 
spremiti i voditi. Najveća me glavobolja hvata nedje¬ 
ljom. Ali je i najviše volim. 

— Zašto nedjeljom? 

— Internat mora donekle mladićima zamijeniti 
njihove obitelji. Najbolnije osjeća mladić nedjeljama 
i drugim slobodnim danima potrebu za skrovitim i top¬ 
lim obiteljskim domom, jer nema školskih predavanja 
nego mnogo slobodnog vremena. Ja, kao prefekt, mo¬ 
ram unijeti u njihovu zajednicu toplo, prijateljski osje 
ćajno i zgodno veselje. Kakva utakmica, neka igra, ko¬ 
ju sami pronađemo, napeta pripovijest — sve to po¬ 
maže. Ali sve to treba spremiti. 

— čini se da to rado činiš? 

— Da li ja to rado činim? Nemam vremena na to 
misliti. Ne bi vjerovao koliko toga treba pedesetorici 
mladića u jednom danu odgovoriti, oliKo toga odlu¬ 
čiti i pomoći. 

Evo nas za nekoliko časaka u đačkoj kapelici. Da¬ 
nas je u njoj posvemašnji mir. Ali doskora će opet u 
njoj pjevati i moliti svijetli, svježi glasovi. Lagano titra 
vječno svjetlo. Znak je to Onoga, koji je najbolji prija¬ 
telj mladih. Kod oproštaja mi »Dr medicine« srdačno 
stisne ruku: 

— Veselim se što radiš tako lijep posao! 

5. očekivanje i ispunjenje... 


Teologija 

Jednog jesenskog dana, nakon magisterija, opet 
se nađu subraća u lijepom Kolegiju. Započinje studij 
teologije. 

Opet je postao đak onaj koji je do sada zapovije¬ 
dao četi od pedeset mladića. Čitavi su dan gledali svo¬ 
ga Magistra. Sada je sam. 

Subraća mu pomažu da se snađe u studiju. Lijepo 
je ponovo vidjeti toliko dobrih i vjernih prijatelja. S 
mnogima je bio mladi teolog već u filozofiji. Istina, ni- 
bili baš svi vršnjaci. Neki su njegovi kolege već sveće¬ 
nici. Na oltaru! Ostali su u drugoj ili trećoj godini 
teologije. To sve ovisi o tom kako je dugo pojedinac 
ostao u magisteriju. 

Puno se toga može pripovijedati. Izmijeniti. Izrni 
jeniti iskustva i uspomene. I s novom zrelošću dati na 
posao. 


Osobna sloboda 

Izvana se teologija ne razlikuje od godina studija 
filozofije. Kao i onda bit će jednoličnosti, nehanizma. 
Ali u dnevnom redu ima još više toga što je prepušteno 
svakom pojedincu, da sam slobodno i samostalno uči¬ 
ni. Razmjerno veliko obilje slobodnog vremena i mo¬ 
gućnost da ga svaki rasporedi kako najbolje zna. 

Cijeli dnevni red tako je napravljen da bi se tre¬ 
balo bojati prije za to da se ta sloboda ne bi zlorabila 
nego li za to da bi teologa mrvio mehanizam i kalup. 

U teologiji se još više ide za samostalnošću, slo¬ 
bodnom inicijativom, koja radi iz vlastitih pobuda. A 
ne zbog bilo kakve ovisnosti o ljudima ili dnevnom re¬ 
du. Vlada duh; lišiti svakoga praznoga formalizma, i 
razviti smisao osobne poduzetnosti, autonomija nutar¬ 
njeg života, slobodnog vremena i intelektualnog rada 
— kolikogod je to samo moguće! Družbina formacija 
nije nikakav kalup. Ona je gipka i prikladna za najraz¬ 
ličiti je oblike nutarnjeg života. 

Svjetlo u daljini... 

U Družbi Isusovoj studij teologije — iza one tri 
godine filozofije — traje još četiri godine. U prvoj go 
dini opaširno se obrađuje fundamentalna teologija ili 
apologetika. A kroz slijedeće tri godine pred dušom 
mladoga teologa pojavljuje se dogma tj. poklad krš 
ćanske nauke u cijelom svom bogatstvu objavljene isti¬ 
ne: stvaranje, otkupljenje, milost i sakramenti. 

K tome pridolazi moral, crkveno pravo i crkvena 
povijest, arheologija, patristika, duboko tumačenje 
Staroga i Novoga Zavjeta, pastoral, liturgija, katehe- 
tika, homiletika i ascetika. Osobito prve dvije godine 
zahtijevaju veliki duševni napor. 

Ali ipak: već se svijetli u nedalekoj budućnosti ve¬ 
liki znak! To je dan kad će se ispuniti dugogodišnja 
očekivanja: Svećeničko ređenje. Kad on osvane tada se 
zaboravlja na sve muke i teškoće. A tko i ne bi zabora¬ 
vio? 

Godina očekivanja 

Treću godinu teologije možemo nazvati — godinom 
očekivanja! 

Godina očekivanja! Mnogo sam toga svršio kroz 
dvije prve godine. Možda su to bile najnapornije go 
dine čitavoga studija. Mnogo je puta trebalo upeti sve 
sile. Ali iskreno i veselo prijateljstvo subraće pomog¬ 
lo je svladati i te naporne časope. Sada treba još malo 
putovati do cilja. 

Godina očekivanja! Na početku valja položiti ispit 
za ispovijedanje. Nije lako! Mnogi uspiju tek poslije 
višekratnih uzaludnih zaleta. I glasoviti Noldin nije po¬ 
ložio od prve. Ali konačno se preskoči. Koliko to čo¬ 
vjek može biti, sada sam spreman za najtežu dužnost 
svećenika: dijeliti uskrsni Kristov mir u svetoj ispovi 
jedi. 

Godina očekivanja! Predavanja iz liturgije pokazu¬ 
ju kako su svete ceremonije pune smisla i ljepote. Kao 
mala djeca igrali smo se »Mise«. Sada činimo nešto 
slično. Ali to više nije pobožna igra, nego uvježbava¬ 
nje svete službe. Iz sobe za glazbu odjekuje melodija 
Oče naš ... Tko je primio manje muzičkog dara, dosta 
se muči, dok ne nauči bez pogreške pjevati svečanu 
Misu. 

Godina očekivanja. Na polici za knjige stoji kalež 
kojim vježbam služiti Misu. Plaštem pokriveni, 
tihi opominjač, te draga utjeha. I tada, kad se iz zem¬ 
lje pojavljuju prve proljetne klice, približuje se ispu¬ 
njenje nada. 

Sveti redovi subđakonata ii đakonata vode k oltaru. 
Prvi put se dotičem — pun počitanja — svete hostije 

vlastitom rukom. Prvi put pružam sjajnu monstrancu 
svećeniku da blagoslovi puk. 

Godina očekivanja! Brevijar, crkveni časoslov, po¬ 
staje staleška molitva. Dublje ponirem u tajnu moleće 
Crkve. »Od izlaska sunca« stojim spreman za svetu 
službu. Tisućljeća mole sa mnom u snažnom ritmu 
starih psalama i svečanom sjaju veličanstvenih hi- 
mana. 

Godina očekivanja! Zemljište moje duše sam iskr- 
čio. Spremio sam njivu. Mogu samo ponizno čekati. U 
tvojim rukama, Gospodine, leži sjeme, život i radost. 
Samo u tebi moj plod dozrijeva. 


Dan žetve 

Iza dugih godina čekanja, evo nas na velikom cilju! 
Žetveni dan za mladomisnike. Ali i za njihove roditelje 
i rođake. 

Samo čisto i jasno svjetlo naše vjere može obja¬ 
sniti i shvatiti žrtve roditelja. Oni svoga sina predaju i 
otpuštaju iz skrovite sigurnosti obitelji. Zauvijek se od 
njega odjeljuju da živi samo za Boga i njegovu službu. 
Za ovu žrtvu, za ove tihe suze, za bezbrojne molitve 
majčina srca i brige očeve, evo svetoga i blagoslovlje¬ 
noga dana žetve! 

To je dan žetve i za poglavare i profesore kolegija 
kojih je životna zadaća spremati mladu braću na sve- 
ćeništvo. Zatvoreni je to dan za Braću koji zato tako 
marljivo rade, skrovito i sveto se muče u toj velikoj 
kući da njihova subraća mogu mirno studirati. 

Novi prizori 

Nikada nije veliki vrt kolegija tako lijep kao tih 
dana. Brat vrtlar čuva svoj dobar glas. I zato upravo 
tada cvatu najsjajnije ruže. Najljepše cvijeće ukrašuje 
gusti travnjak. Putevi se sjaje svježinom i milinom. 

Neobičan prizor. Ovih je dana dignuta klauzura u 
jednom dijelu vrta i kuće. Dragi i mnogi gosti slobod¬ 
no mogu ući u kuću i vrt. Danas prolaze širokim pute- 
vima majke i sestre mladomisnika, a mali nećaci i ne¬ 
ćakinje slobodno trče i smiju se vedrim dječjim smi¬ 
jehom. 

Spretne i marljive ruke ukrase sobe mladomisnika 
za vrijeme ređenja! Mnogi »umjetnici« u takvim prili¬ 
kama dođu do izražaja. Sve se čini da bude ljepše i 
svečanije... 


Na oltaru! 

A kada zvono pozove slajedećega jutra na primi¬ 
ci je, kapelice su se već obukle u svoje svadbeno ruho! 
Sjajni oltamici, svijeće i cvijeće, skupocjena svila mis¬ 
nog odijela, čisto, bijelo platno na oltaru. 

Čitava četa mladih svećenika stupa u isti čas pre¬ 
ma oltarima. Dobri prijatelji ministriraju. Sa strane 
kleče vjerna majka i ponosni otac. A ako je, ono po¬ 
časno mjesto za njih prazno, ima mladi tu utjehu da 
će sada po svetoj Misi napraviti zlatni most koji dopi¬ 
re sve do vječnosti i dragim pokojnicima zahvaliti. 

Kroz šareni prozor sjaji jasno, ljetno jutro. Kruh 
i vino su pripravljeni. Uz lagani drhtaj ruke podižu pa- 
tenu i kalež. 

To je dan žetve. Ali i dan sjetve i početka. Sjetve 
novoga života. Apostolata ii svećeništva. Sjetva i žetva 
u isti mah! Umiranje i uskrsnuće s Kristom. Kao i sva¬ 
ki budući svećenički dan! 


Majko! 

— Sada treba skoro doći! Čini mi se da sam već 
čula vlak. Da li je sve gotovo? Izaberi najbolje trešnje. 
Pripazi na palačinke. To je on uvijek rado jeo. 

Kćerka izađe iz sobe, a starica ostaje sama. Šest 
deset godina i nije tako velika starost. Ali teška bolest 
već godinama veže slabo tijelo uz postelju. Kosa je po¬ 
sij edil a. 

On će skoro doći! Ah! Ona ga još uvijek gleda 
pred sobom kao maloga dječaka. Bio je tako svjež, 
veseo, sjajan. A kasnije kao šesnaest, seđamnaestgođiš- 
njak! Vitak kao jela. Ondje je polica gdje su mu knji¬ 
ge ležale. Ponosila se njim, jer je uvijek donosio lijepe 
sjedodžbe kući ... 

Već je prošlo mnogo godina otkako su se oprostili. 
Onda je još jednom prošao kroz sve sobe. Svojom ru¬ 
kom dirnuo je najmilije predmete po kući... 

Brzi korak na stepenicama! Na pragu kuće stoji 
visoki čovjek, obučen u jednostavno, crno svećeničko 
odijelo: 

— Majko! 

Posve sama ... 

Sjedi na svojoj stolici. Ruke majke i sina nalaze se 
jedna u drugoj. Razgovaraju o svemu i svačemu. O stu¬ 
dijama, o dugom putovanju, o sutrašnjoj Mladoj Misi. 

Ali dok razgovaraju, sve im izgleda nekako čudno. Nji¬ 
hove duše putuju. Prolaze beskrajnim prostorom. Je¬ 
danaest godina! Teški sati potajnih suza. I boli koju su 
podnosili što su odijeljeni. 

U njihovim bolima osjetila se katkada tiha sjeta i 
odjek teških časova. Ali ona nikada nije napisala: Vrati 
se kuči! I sada u toj tišini, ona je mirna. Iznenada se 
on okrene prema njoj: 

— Majko, majko, nisi li često bila sama? 

Kako je pogled majčin svjetao. Pun dobrote. Ali 
i smirenosti. Sidra su njezine duše spuštena duboko u 
Srce Kristovo, izvor Božje dobrote. 

— Ne, moje dijete, nemoj se brinuti. Ja nisam sa 
ma. Imam krunicu. Ondje pred prozorom stoji crkvica. 
Gospodin župnik mi svaki tjedan donosi Pričest. Često 
mi izgleda kao da si kod mene ... Kako će se sutra 
tvoj otac na nebu radovati, što si postao tako velik i 
jak. I što si pozvan na tako visoku službu ... 

Nisu li ista zvona zvonila u samoći i njezinu sinu?!? 
Jer i on je osjećao ono što ljudsko srce mora osjetiti! 
Ali tajanstveni zvukovi slični tamnom, teškom akordu, 
po ovim riječima su se pretvorili u svijetlu pjesmu za¬ 
hvalnosti i pouzdanja ... 


Njezin blagoslov 

— Dobro si, majko, rekla, da je otac na nebu. Kod 
nas je u Družbi živa tradicija da oni roditelji koji svoje 
dijete žrtvuju Bogu, ne mogu ostati nenaplaćeni vječ¬ 
nom srećom. Očev blagoslov ne mogu ja sada primiti. 
Ali imam jednu molbu. Sutra, nakon Mlade Mise, ja ću 
tebe blagosloviti. A blagoslovi ti još jedanput mene .. 

On klekne. A drščuća ruka dotakne se čela, ustiju 
i prsiju. U jednom času mu izgleda, kao da je još mali 
dječak. Umoran prima večernji blagoslov. 

— U ime Oca i Sina i Duha Svetoga! 

Sve što sada dođe, sav posao ovoga muža za čitavo¬ 
ga života, sve će to biti blagoslovljeno tim majčinskim 
blagoslovom. Njegovo svećemištvo, njegov apostolat, 
njegova ljubav prema ljudima! Sve je to blagoslovljeno 
i posvećeno boli i samoćom — majke Isusovca! 

Posljednja kušnja! 

Treća probacija! zadnja stepenica izgradnje! Ujed¬ 
no je i zadnja kušnja prije nego Ii počne javno djelova¬ 
nje i prije neqo što se obave zadnji, svečani zavjeti. 

To je godina povučenosti i daljnje asketske izo¬ 
brazbe. 

Po drugi put se obavljaju velike Duhovne vježbe 
mjesec dana. Proučavaju se Ustanove Reda, usavršava 
se u propovjedništvu. A ponešto i apostolski djeluje. 
Iza toga je put slobodan za tako zvane »zadnje zavje¬ 
te«. Po njima se konačno ugrađuje u Družbu Isusovu. 

što je sveti Ignacije namjeravao s trećom probaci- 
jom, to pokazuje slijedeće pismo. Jedan probacioner 
piše svome prijatelju! 

Život je ispravio ... 

»Pomisli, od rujna nalazim se u trećoj probaciji. 
Sjećaš li se još, da sam te prije dvanaest godina po¬ 
sljednji put vidio? Tada, kad si me posjetio, u svojoj 
mladenačkoj iskrenosti tvrdio si da sam postao »uža¬ 
sno« krepostan. 

Moram ti priznati — sada to smijem — da si imao 
posve pravo. Bio sam tada »već« u drugoj godini novi¬ 
cijata. »Visoko« sam poletio i gledao sam na vas djecu 
ovoga svijeta kao na nešto ispod sebe. Ali gle, otada 
sam nešto naučio. 

Duge godine priprave- koje si ti »kod ovih Isusova¬ 
ca« uvijek poštivao — strpljivo i čudesno su djelovale 
na moju dušu. I jednoga sam dana jasno spoznao: što 
sam kao novak mislio da već posjedujem, to je posao 
čitavog života. Uvijek nanovo treba u tome počinjati. 

Zadnja smotra 

Smijem li ti ispripov jediti što treća probacija želi 
i znači? Kako se doživljava? 

Kako nisi baš sasvim zaboravio latinski, sjećaš li 
se što smo čitali u starom Liviju: »Res ad triarios re- 
diit.« Triariji su bili dugogodišnji, razboriti i iskusni 
ratnici. Oni su tada uskakali u boj kada je prijetila opa¬ 
snost da regrutima splasne oduševljenje. 

Nešto se slično događa i u našem spremanju za 
Isusovu zastavu. Treća je probacija zadnja, velika rat¬ 
na vježba prije nego što se trupe odluče poslati u pravi, 
otvoreni boj. Ona je velika smotra i ratni poligon Kri 
stovih vojnika. Zadnje i dugo provjeravanje samih se¬ 
be u cilju i pravilima borbe. 

Shvatit ćeš da čovjek može usred knjiga i učenja 
prošlih godina izgubiti nešto od onoga svog zanosa, ko¬ 
ji se krio — usprkos svemu — iza »užasne« kreposti 
novaka drugogodišnjaka. Stoga je sveti Ignacije usta¬ 
novio ono, što je nazvao »schola affectus — škola srca«. 
Njegovi sinovi skupe mnogo znanja iz svetoga Tome i 

Suareza kroz tolike godine studija. A bio je uvjeren 
da će se sad uspješnije znati i snažnije dati na to da 
sa znanjem spoje prvu ljubav i da se još više predaju 
Bogu na službu. Zrelije! Razboritije! Oduševljenije! 

Kristove tajne ... 

Prošloga listopada obavili smo velike Duhovne vjež 
be od punih trideset dana. O, kad pomislim na onu 
snažnu samoću! One divne jasne i mirne jesenske da¬ 
ne! Kako je vječni Kralj još jednom punio do vrha na¬ 
ša srca neopozivom odlukom da se bez pridržaja pre¬ 
damo njegovu kraljevstvu. 

Ovi dani Duh. Vježba, sa svim što se u njima zbi¬ 
valo: to je »kraljevska tajna probacionera.« 

Zapravo bi jedanput morao ovamo doći da sve iz 
bliza pogledaš. Jer iz toga što sam ti natuknuo, mogao 
bi pomisliti da smo ovdje u probaciji opet postali »uža¬ 
sno kreposni.« 

Ima nas lijepi broj. Stanujemo zajedno u jednom 
katu. A ljubimo kao braća. Ovi će nam se dani činiti 
malim rajem kad ih se budemo sjećali sa svojih mož¬ 
da osamljenih položaja. 

Kako su različiti ovi veliki, trećogodišnji novaci! 
Većina ih dolazi ravno iz teologije. No među nama ima 
i nekoliko »starih«. Vrijednih knjiških moljaca koji su 
najprije svršili studij još i na vanjskom fakultetu. Ovi¬ 
ma valja pribrojiti veterane iz prakse: jedan generalni 
prefekt, drugi je već obišao pola svijeta ... 

Ukratko: već sama zajednica donosi život i sadr 
žaj. A sada si predstavi kako svii, pod vodstvom razbo- 

ritog Oca Instruktora, prolazimo područjima duhovno 
ga života. U teoriji i praksi ... 


Nešto nosimo sa sobom! 

U tihim časovima pravimo planove za buduće dje¬ 
lovanje. Većina već zna što će vani u svijetu raditi. Ne 
želim ti prešutjeti da mi često mislimo s izvjesnom 
žudnjom na taj dragi i zao svijet. 

Za vrijeme korizme polazimo svi da skupljamo pr¬ 
ve plodove. Propovijedamo, dajemo Duhovne vježbe. A 
iza Uskrsa se vraćamo natrag. Opet se povlačimo u sa¬ 
moću. 

Evo, već je lipanj osvanuo. Na velikim smokvama 
i trešnjama u vrtu dojavljuju se prvi plodovi. Doskora 
će ljeto. I za nas. Još ćemo jedanput u osmodnevnim 
Duhovnim vježbama obnoviti sve ono veliko i teško, li¬ 
jepo i sveto, što nam je kroz neprolazne jesenske dane 
Krist Kralj u srcima govorio. 

Tad odlazimo. Na posao. Na bilo' koji položaj! U 
veliki grad, ili među knjige. U Slavoniju ili Istru. U Ja¬ 
pan ili Indiju. Nešto nosimo sa sobom iz ove zadnje 
kušnje, iz ove samoće treće probacije. Strastvenu lju¬ 
bav i predanje našem Kralju. Sveti Ignacije želi da ona 
dade najdublji smisao bilo kojem poslu njegovih si¬ 
nova.« 

Zaštitnik probacionera 

Po onome, kome je od svojih svetaca Družba na po¬ 
sebni način preporučila Treću probaciju, vidi se kak¬ 
vim želi da se duhom zadoje njezini sinovi za to vri¬ 
jeme. 

— Tko je zaštitnik treće probacije? 

13. Na cilju: Mladomisnik Fredi 
mladomisnički blagoslov. 


Schneider daje sretnoj majci svoj 















, 16. Majstor Brat Stipo. 

15. Brat Benko Fostač kao pomoćnik 

svećeniku na oltaru. 


Braća pomoćnici veoma su vrijedni 
kod posla, ali je isto tako dra¬ 
gocjena njihova pomoć i u crkvi! 



17. Opatija: Braća pomoćnici grade. 



18. Sa svečane proslave dvjestagodišnjice velikog učenjaka, našeg zemlja¬ 
ka Isusovca Oca Ruđera Boškovića g. 1961: Isusovački Provincijal 
Vlč. O. Ivan Kukula drži svečani govor. 










19. Rame uz rame sa diecezanskim misionarima i nasmijanim mladićima Istre. 


— Pučki misionar sv. Franjo Regis. Divlji i goro¬ 
viti krajevi južne Francuske bili su njegovo polje rada. 
U tim inače čisto katoličkim krajevima bilo se uvriježi¬ 
lo Kalvinovo krivovjerje. Narod zanemaren, neuk i po- 
divljao, zagrezao je bio u svakojake opačine. Djeca su 
bila bez vjerskog odgoja, jer ga ni njihovi roditelji nisu 
imali. U tako teške prilike došao je Franjo, a morao je 
uz to podnositi velike prirodne nepogode. Slabe i str¬ 
me staze po gorama, često snijegom zatrpane ili smrz¬ 
nute, bile su naporne i pogibeljne. Nerijetko je morao 
četveronoške puzati po takovim stazama, samo da se 
probije do sela i mogne držati misije. Sveti Franjo se 
nije bojao ni truda, ni pogibelji, što veće poteškoće, 
veće je bilo njegovo pouzdanje. 

— Loš put, bit će dobre misije! to je bila njegova 
riječ. 

Došavši u selo, prva mu je bila briga da prikupi i 
pouči djecu. Po djeci je nastojao predobiti i starije. 
Kad bi misije započele, slušateljstvo se danomice mno 
žilo. 


Neumorni misionar 

— Čime bi osvajao taj svijet? 

— žarka riječ i jednostavnost, kojom je iznosio 
vjerske istine, svakoga su uvjeravale i oduševljavale. 
Svaku je riječ podupirao žarkom molitvom pred Pre¬ 
svetim Sakramentom. Hrana mu je bila mlijeko, kruh, 
voće, ali i toga malo. 

— Kakvi su uspjesi toga rada? 

— Iza kratkog vremena dolazili su iz bliza i iz da¬ 
leka, da ga čuju. Po većim mjestima podizali su u cr- 

kvarna kao neke privremene korove, samo da mogne vi¬ 
še ljudi čuti »sveca«, kako su ga nazivali. Kud je Regis 
jednom prošao, ondje je krivovjerstva nestalo kao sni¬ 
jega u proljeće. Oko njegove ispovijedaonice bila je 
uvijek velika stiska, i to ne samo katolika nego i kal- 
vinaca. Više puta su ga u noći silom morali izvesti iz 
crkve, da se malo okrijepi i otpočine, da posve ne klo¬ 
ne... Umro je na misijama od truda i napora. Na fron¬ 
ti! Kao Kristov vojnik! 

Uistinu je zaslužio da lebdi pred očima onima koji 
kreću pod zastavu. 

6. isusovac u radu 


Iza treće probacije ulazi Isusovac smjesta u posao. 
Koja će služba najbolje odgovarati njegovim sposob¬ 
nostima, mogu poglavari prosuditi s velikom sigurno 
šću. Oni su imali desetak, petnaest godina prilike da 
pozorno promatraju dan na dan svakog pojedinog sko¬ 
lastika. A u tome ih je potpomoglo i uobičajeno otkri¬ 
vanje savjesti poglavaru. 

Iako dotičnik ne može birati što sam želi, bit će 
ipak u najčešće slučajeva zadovoljan. Jer određeno će 
mu mjesto obično odgovarati! Ili njegovim posebnim 
sposobnostima ili naročitoj spremi. 


Rezidencija 

Dobio on koju mu drago službu, posao će mu se 
odvijati u kojoj rezidenciji. Ona je radna stanica isuso¬ 
vačke djelatnosti. Sastoji se od poznatih već elemena¬ 
ta, koje je Ignacije mudro ustanovio. To su — kućni 
poglavar ili Superior — u kolegijima zvan Rektor — 
kućni duhovnik, minister, ekonom. 

Provincijal posjećuje svaku rezidenciju barem jed¬ 
nom na godinu, zadržaje se barem tjedan dana te raz¬ 
govara osobno sa svakim članom. Provincijal posjedu¬ 
je opsežnu vlast tako da može, ako mu se čini korisno 
ili nužno, premjestiti svakog Oca iz jedne rezidencije u 
drugu ili mu dati drugu službu. 

Kućni red određuje vrijeme kad se ustaje, kada tre¬ 
ba obaviti čine pobožnosti, kad je ručak i večera. U tak¬ 
voj sredini posjeduje Isusovac svu moguću slobodu gi¬ 
banja i inicijative, koja se zahtjeva za posao što mu je 
povjeren. U toj obiteljskoj atmosferi, punoj poticaja, 
vrši svaki Isusovac svoju službu. Od njega se očekuje 
jedino da obavlja posao, doista dobro. 


Drži se u vlasti 

Kako zapravo izgleda Isusovac u radu? Kakav do¬ 
jam čini on na ljude? 

Tko pozna pobliže Isusovca, mislim da če biti prvo 
što če privući njegovu pozornost dojam da pred njim 
stoji čovjek koji sebe ima potpuno u vlasti. On bdije 
nad sobom! Ali ne namješteno. Skrbi da mu po mo¬ 
gućnosti ne izmakne ništa beskorisno, besmisleno, ili 
što bi moglo smutiti njega samoga ili druge. 

Ta je pažnja na samoga sebe plod dviju nutarnjih 
isusvačkih osobina. Jedna je od njih duhovna i usmje- 
ruje sve stvari na bitno; na slavu Božju. Druga je više 
umna, koja daje metodičko obilježje svim duševnim na¬ 
stojanjima. 

Osjećajnost kod Isusovaca nije utučena, već potpu¬ 
no u njihovoj vlasti. Oni upravljaju i tu duševnu spo¬ 
sobnost prema jedino vrijednoj stvarnosti. Sanjari, lju¬ 
di prenježnih osjećaja, umjetnici, što provode život 
u apstraktnim sferama, ako nisu bili izlučeni u stro¬ 
gom prebiranju za vrijeme formacije, neće se osje¬ 
ćati u Družbi ugodno i brzo će im takav život dojaditi. 

Družba je sva upravljena prema snažnoj akciji, a 
»radinost i sanjarenje« nisu sestre. 

Ne mari za časti 

Odricanje samoga sebe što se traži od Isusovca, 
sadržaje i otklon sviju časti i časnih služba. Te su stva¬ 
ri već po Ustanovama postavljene preda nj kao neko 
strašilo. 

Povijest Družbe obiluje uzrujanim pregovorima iz¬ 
među Generala i raznih Papa koji su često kušali po¬ 
djeljivati kojem zaslužnom članu Reda kardinalski še¬ 
šir ili koje drugo dostojanstvo. General popušta samo 
kad ništa drugo više ne može učiniti. 

Općenito Isusovac mora raditi u sjeni. Uz Ignacija 
govore mu i pravila Reda neprestano o tom. A to je 
ujedno i velika pomoć za čovjeka rada, koji se sav dao 
na posao. To je ujedno i snažan saveznik u nastojanju, 
da čovjek očuva nutarnju slobodu i neovisnost, mjesto 
da ih umanji, rasklima i ponizi kojekakvim prikrive¬ 
nim manevrima. 


Radinost 

Druga značajka izgrađenog Isusovca jest neumorna 
radinost. Težnja da učini koliko god više može. Valjda 
se ništa toliko ne protivi Ignacijskom duhu i duhu U 
stanova kao izmicanje od teškoća i bijeg od višeg živo¬ 
ta te tromost mlakonje, što se straši posla, jer taj za¬ 
htijeva napor i poduzetnu smionost. Bijeg od napora 
znači za Isusovca strašno zlo, od kojeg nastoje da ga 
očuvaju Duhovne vježbe. 

Najbolja i najuspješnija metoda rada, po prizna¬ 
nju sviju, jest ona koja gleda samo na pravi cilj i us¬ 
pjeh djela te potiskuje sve drugo na stranu. Pa i samog 
radnika. A takva je isusovačka metoda. Isusovac može 

napraviti krasno, korisno i veliko djelo. U nj uložiti sve 
što je najbolje imao. No i u tom djelu on mora izčez- 
nuti kao 1 žigica u vatri koju je zapalila. Još više! Isuso¬ 
vac je svjestan da mora biti spreman to omiljelo djelo 
na poglavarev mig napustiti. I često se to dogodi. Mora 
sve ostaviti i početi novi, katkada posve drugi posao. 

Prilagodljiv 

Isusovci uvijek nastoje da se prilagode mjestu i 
prilikama. Odatle je iznikla valjda i smiješna bajka o 
Isusovcima kao podmuklim prevrtljivcima i oportuni¬ 
stima koji se služe svime, samo da se domognu vlasti. 

To nastojanje oko prilagođivanja ima međutim 
posve drugu svrhu. Isusovci rade usred svijeta i svih 
njegovih bijeda i zamka, pa stoga nužno moraju dobro 
proračunati i odmjeriti sredstva, kojima se služe, da bi 
mogla djelovati na sve te prerazličite potrebe i ćudi. 
To je uostalom prvo pravilo svakoga pothvata, pa bilo 
ono ne znam kako jednostavno i bez osobite važnosti. 
Još se nije čulo da bi uspjela kakva zamašna akcija po 
krenuta bez promišljenog i sustavnog programa. 

Ignacijevska metoda dala je Isusovcu neki posebni 
osjećaj da zna procijeniti dokle se smije ići i koliko se 
dade učiniti. Radi toga, kad mu se čini da mora govo¬ 
riti, ako želi postići cilj, on to čini bez otezanja. 

Individualan 

Tko ozbiljno promotri Isusovce, smjesta će uvidje¬ 
ti, da je razvikani »isusovački kalup«, koji bi imao uni¬ 
štiti sve individualne vrednote, puka izmišljotina. 

Istina je samo to da u Družbi postoji neko snažno 
nutarnje jedinstvo, što proizlazi iz Duhovnih vježba di¬ 

rektno, a indirektno preko Ustanova. Svi članovi Druž¬ 
be teže za istom vrhunaravnom silom, koju im je ozna¬ 
čio njihov Utemeljitelj, svi se slažu u metodi rada, koja 
vodi k pobjedi. 

Ali petnaestgodišnja izgradnja ne samo da ne oz- 
Ijeđuje osobnost svakog pojedinog Isusovca već je na¬ 
protiv još obogaćuje i učvršćuje. Oslobađa ga od svega, 
što bi je moglo oslabiti i potkopati. 

Zato Družba obiluje snažnim značajevima, izgrađe¬ 
nim i općenito priznatim karakterima. Ona može prs¬ 
tom pokazati na njih. 

Ta iz takvoga kalupa izišao je na primjer onaj neo¬ 
doljivi zanos Franje Ksavera, u kojem se može pipati 
i osjećati duša baskijskog gusara, uzdignuta na nadna¬ 
ravno polje. 

Družba broji u svojoj sredini brojne velikane koji 
zapanjiše svijet, a koji se ipak ne daju svesti ni na ka¬ 
kav kalup. 

Povezanost 

Isusovci su između sebe povezani velikom ljubav- 
bilju i prijateljskim nagnućem. To ih prožima skroz na 
skroz. Iskrenost i robrohotnost tih odnosa sviju u Druž¬ 
bi prema poglavarima, i između sebe, ne da se procije¬ 
niti izdaleka. Za to se traži neposredna blizina. 

Duh ljubavi, koji je jedini pravi kršćanski duh, pro- 
duhovljuje u Družbi i odlučne zapovijedi i spremno 
slušanje. Ljubav je zalog složnog rada i sigurnosti us¬ 
pjeha u Družbi Isusovoj. To se osjeća u svagdanjem 
životu i u rijetkim slučajevima kad je Družba prisilje¬ 
na da otpusti kojeg svog člana. Kad se to već mora uči¬ 
niti, Ustanove preporučuju da se postupa s najvećom 

ljubavi. »Neka se sve udesi po mogućnosti tako da on 
ode bez postiđenja i bez osjećaja bolnoga poniženja, 
već radije u ljubavi i odanosti prema Družbi i sa što ve¬ 
ćom utjehom u Gospodinu.« 

Taj duh je općenito uzrokom da su Družbini člano¬ 
vi tako tijesno povezani međusobno i tako odani prema 
njoj. Tu izvanrednu odanost prema Redu prouzrokuje 
bez sumnje i naravni osjećaj solidarnosti, što se nemi¬ 
novno rađa u krilu svake boj ovne organizacije koja mo¬ 
ra bez prestanka biti spremna na pogibli i napadaje. 
Ali u prvom redu i prije svega ta vjernost i odanost 
plod je velike ljubavi prema Družbi što ispunja srce 
svakog isusovca. 

čovjek srca 

Kolikogod izvana mogu izgledati hladni, Isusovci 
su ljudi topline i srca. Njihova je nutrina formirana na 
Duhovnim vježbama, koje nipošto ne zanemaruju tu 
čovjekovu snagu. 

Zato nije čudo što je Providnost Božja upravo Druž¬ 
bi dodijelila veliku misiju da bude širiteljica kulta Sr 
ca Isusova. Svetoj Mariji Margareti izričito je bilo nalo- 
ženo, da preko Isusovaca nastoji ovu pobožnost što vi¬ 
še popularizirati. 

Kao sretan i blagoslovljen završetak rada XXIII. 
Generalne kongregacije Reda iznesen bi pred Kongre¬ 
gaciju prijedlog da bi se štovanje Presvetih Srdaca Isu¬ 
sa i Marije među članovima unaprijeđivalo i promica¬ 
lo. Pošto je bilo pročitano mišljenje Otaca izaslanika, 
ustadoše svi patri, te kličući jednodušno odobriše ovo: 

»Neka se proglasi da Družba Isusova radosna i 
zahvalna srca prima i preuzima na se preugodnu zada¬ 

ću, što joj je Gospodin naš Isus Krist povjerio: da goji, 
podupire i širi pobožnost prema Njegovu Božanskom 
Srcu.« 

Poslušnost 

Iz rečenoga lakše ćemo razumjeti i njegovu posluš¬ 
nost. 

Kad se govori o isusovačkoj poslušnosti, gotovo se 
uvijek zaboravlja činjenica da se osobni cilj svakoga 
pojedinog Isusovca potpuno- poistovjetuje s općenitim 
ciljem cijele Družbe. A taj je opet istovjetan s najuzvi- 
šenijim ciljem Crkve. 

Sve je usmjereno služiti Bogu i Crkvi. I radi toga 
je taj jaram sladak i breme lako. 

Ignacije traži od svojih sinova ne samo točno vanj¬ 
sko vršenje onoga, što se zapovijeda već i unutarnju 
podložnost. Poslušnost volje i suda. No to nije nikakvo 
nasilje. Jer svi Isusovci, od prvoga da zadnjega, idu za 
istim uzvišenim ciljem, pa tako ta poslušnost nije za 
njih podložnost vođi već jednodušnost s njim. 

Ako baš nije tako očita i vidljiva, ipak je činjenica 
da na taj način poslušnost postaje uvjetom prave slo¬ 
bode. Desit će se bez sumnje kadgod da poglavar nije 
izabrao baš najuspješnije sredstvo. No svaki podložnik 
u Družbi vrlo dobro zna, da ta pogreška ne će imati ta¬ 
ko kobne posljedice, kakve zna prouzrokovati nerazbo¬ 
rita samovolja pojedinca bez nadzora. Pojedinac naime 
nema jasnog pregleda preko cijele stvari, niti pozna 
tako svestrano sve. Poglavar prima osim toga i posebne 
milosti svoje službe. 

Osvajalački duh 

Svrha je Družbe: osvajanje duša za Isusa Krista. 
Stoga će Isusovac, uza sve to što je spreman na svaku 
službu, s većim veseljem primiti poslove u kojima se 
više ističe apostolska crta. 

Svaki će Isusovac bez oklijevanja izraziti svoje po¬ 
štovanje i udivljenje prema velikim teolozima svoga 
Reda, ali će on ujedno priznati da je još više ponosan 
na Družbine misionare i mučenike. 

Nije stoga čudno što se za vanjske misije u Družbi 
javlja uvijek mnogo više dobrovoljaca nego li se mogu 
poslati. 

Isusovac je prožet do u dno duše pravim ignaci 
janskim duhom, onim nekim nutarnjim dinamizmom; 
neprestano i bezobzirno je potican da se s osobitim ve¬ 
seljem laća najnapornijih oblika apostolata, gdje se tra¬ 
ži veća gipkost, gdje ima više poteškoća. I to je bitna 
karakteristika Družbe Isusove. Plod njihove duge i oz¬ 
biljne formacije i želja biti što sličniji Božanskom Vo¬ 
đi — Kristu. 

Vrlo je izraziti lik ovakvog Isusovca veliki apostol 
Indije i Japana sv. Franjo Ksaverski, zaštitnik katolič¬ 
kih misija. Izgarao je od te nutarnje vatre što ga je uvi¬ 
jek gonila naprijed, na nova osvajanja. Zato je on jedan 
od najvećih misionara svih vremena. 


Braća pomoćnici 

Jedan od snažnih uvjeta Družbina rada i ploda je¬ 
su njezina Braća pomoćnici. Tako su važni da Red bez 
njih uopće ne može postojati. Ponajprije zbog njihova 
silnoga duhovnoga prinosa radu Otaca. Njihove molit¬ 

ve nisu ništa kraće od molitava otaca. Samo što nisu 
dužni moliti brevijar. 

To Oci znaju i nisu sigurni za svoj rad dok ih nji¬ 
hova Braća u tom ne pomognu. 

Ali i svojim vanjskim radom oni su nenadomjesti¬ 
vi Družbi za postignuće svrhe. Ubrzo su to uvidjeli dru¬ 
govi svetog Ignacija. U prvim danima mlade Družbe iz¬ 
mjenjivali su se Oci u kuhanju i drugim kućnim poslo¬ 
vima. Ali to nije bilo dobro ni za želudac zajednice, ni 
za kućni red. Zato su uskoro zaključili da Red mora 
imati Braču. Već Papa Julije III. 1046. to dopusti. 

Zašto tako skriveni? 

Čovjek bi se mogao pitati: zašto se tako malo čuje 
o toj Braći, iako su tako važni i dobri Isusovci kao i 
Oci? 

Čini se da se za njih zna isto toliko koliko i za sve 
ljude koji rade skroviti, tihi posao. Na njih se ne misli, 
kao što ni na slagare i štampare novina. Dok jedemo 
pecivo za doručak ne mislimo na pekare, koji su pola 
noći za nas radili. Ali su nam ipak dragi i priznajemo 
njihovu veliku vrijednost. Znamo kako bi nam bez njih 
bilo.... 

Ako dođete kad u bilo koju Družbinu kuću, ne ćete 
biti prvi koji ćete zamijeniti postolara s Rektorom, ili 
krojača sa Superiorom, a nabavljača s misionarom. 
Braća nose isto odijelo kao i Oci, hrane se istom hra¬ 
nom; imaju isti dnevni red. Oni nisu njihovi »sluge«, 
nego Božji ukućani kao Braća pomoćnici. Na toj brat¬ 
skoj povezanosti temelje se međusobni odnosi. Potpu¬ 
no ćemo razumjeti tek onda zvanje Braće ako sav nji- 

hov život — molitvu, posao i odmor — shvatimo kao 
službu Božju. Naš je Gospodin i Učitelj kud i kamo 
više godina svoga života proveo u takvom nepoznatom 
i nepriznatom poslu, nego u direktnom apostolatu. Si¬ 
gurno je da takav posao ima golemo značenje. On je 
nasljedovanje Gospodina u Nazaretu kroz njegovih pu¬ 
nih 30 godina. 

Posao Braće 

— A što obično rade Brača pomoćnici? 

— Da to saznamo, najbolje će biti ako pođemo u 
jednu Družbinu kuću. Iza objeda i za njih je propisa¬ 
na rekreacija — zajednički odmor. Eno ih na balkonu. 

Sjede i razgovaraju. Pred njima se sja divni Kvarner 
u podnevnoj ljepoti. 

Tu je Brat Vinko, kuhar. U nekom smislu je on te¬ 
melj kuće, jer je poznata riječ — dobra kuhinja, dobra 
disciplina. Njegova je poglavita dužnost da zajutrak, 
objed i večera budu ukusno i na vrijeme priređeni. 
Njemu je povjeren i kućni vrt. Marljivo ga obrađuje. 
Mnogi dinar je zaštedio prekovremnim noćnim zalije¬ 
van j em i smislom osobito za »patuljasto« voće. 

Pokraj njega je tihi i skromni krojač. Sin ravnoga 
Međimurja. Sve rublje u kući, sve odijelo prođe kroz 
njegove ruke. Ne šije samo novo nego krpa i preuređu¬ 
je staro. Uz to još pazi na kućna vrata, i svaki dan ide 
u grad kupovan sve potrebno. 

Kuća posjeduje kamion, jedno »ružno pače« i mo- ^ 
ped. To je Benkovo carstvo. Pazi na svoj »Blitz« kao na 
oko u glavi. Kad god ga druge dužnosti ne zovu, uvijek 
je u garaži. A pravi je majstor u svom poslu. Nije do¬ 

živio još nijedan karambol na cesti. A vozi gotovo 30 
godina. 

Stipo iz Bosne desna je ruka Ocu koji izdaje knji¬ 
ge »Iz života«. Svršeni je zidar po struci i zato i jedan 
od glavnih majstora u preuređivanju i dogradi van ju 
kuće. Da ne mora trčati pješke, o. Minister mu je na¬ 
bavio specijalitet: bicikl s malim motorićem. Bratu 
Stipi je to draagooo ...! 

Peti je časni brat Berislav. Isluženi veteran. Bogu 
se moli i trpi za kuću i Družbu. Već je star i bolestan«. 
Ali još uvijek nema mira. Srce mu ne da: pomaže koli¬ 
ko može... 

A tko je sakristan u velikoj crkvi? E, to je muka! 
Svi pomalo. Jer — Braće je premalo... Možda nekoga 
možete preporučiti? Ili možda tebe Bog zove ...? 

Neke oznake 

— Treba li puno platiti da se postane Brat Isu¬ 
sovac? 

Ništa! Ili bolje mora dati u zalog samoga sebe. Red 
traži samo to da se mladić želi posve predati Bogu i po¬ 
slu na slavu Božju i spas duša. 

— Što traži Red od onih koji žele postati časna 
braća? 

— Da budu čestiti i pobožni. Ne stariji od 30 go¬ 
dina. Premda, i tu može biti izuzetaka. Spremni služiti 
Bogu cio život po zavjetima. Ako znaju koji zanat, to 
je velika prednost. Ali nije nužno. Mnoga su Družbina 
Braća danas vrsni električari, kuhari, krojači, vrtlari, 
ekonomi, šoferi. A sve te poslove naučili su u Družbi. 
Ona im omogućuje da se razviju u svom zanatu, i pre¬ 

ko zajednice budu što korisniji za slavu Božju. To oso¬ 
bito vrijedi za onu Braću, koja se spremaju za vanjske 
misije: Indiju, Afriku . .. 

Odnos prema Redu 

— Mogu li Braća napustiti Red? 

— Još prije nego uđu u novicijat, treba da prove¬ 
du šest mjeseci kao aspiranti. U to vrijeme, kao i za 
dvogodišnjeg novicijata, svaki je slobodan Može otići 
kadgod želi. A na kraju novicijata veže se vječnim za¬ 
vjetima na službu Kristu Kralju. 

Braća polažu u Družbi Isusovoj iste zavjete kao i 
Oci. Po zavjetima se obvezuju živjeti u simoraštvu či¬ 
stoći i poslušnosti. Prema evanđeoskim savjetima! Si¬ 
romaštvo Braću obvezuje da se odreknu svakog imet¬ 
ka i da ničim ne raspolažu kao svojinom, tj. bez dopu¬ 
štenja poglavara. Red se brine za životne potrebe. Po 
čistoći se obvezuju da će dragovoljno živjeti u celibatu, 
te da neće moći osnovati vlastitu obitelj. Po poslušno¬ 
sti podvrgavju svoju volju Kristovoj volji, koju im ob¬ 
javljuju poglavari. 

Tako njihov život bitno ulazi u život cjelokupne 
Družbe. Oni su dionici svega duhovnoga blaga što ga 
Družba ima na nebesima. Ali i pozitivni i direktni čim¬ 
benici tih milosti. Mnogi veliki uspjeh u radu i djelo¬ 
vanju Otaca, uzrokovan je više skrovitim poslom i ti¬ 
hom molitvom nepoznatog brata, nego nastojanjem 
priznatog Oca. 

Djelo Osnivača 

Sav ovaj sistem odgajanja i života Isusovaca — bilo * 
svećenika bilo braće — djelo je svetoga Ignacija. Ne sa¬ 
mo općenito uzevši nego u svim bitnim karakteristika- 

ma i danas se vidi njegov pečat. Za njega kaže neki ne 
baš veliki prijatelj Družbe: 

Samo je malo ljudi, od početka povijesnih vre¬ 
mena do kraja, zamislilo neku ideju s takvom strogom 
dosljednošću, ostvarilo neku misao s takom izvanred¬ 
nom napetošću volje i izvršilo tako dubok utjecaj na 
sve ljudsko mišljenje i djelovanje, kao što je to učinio 
Ignjacije Lojola. 

Potpuno istinite riječi. I to ne samo po svojoj 
Družbi općenito uzevši. Nego naročito po sistemu od¬ 
goja koji je namro Družbi. 

— Kad se je rodio sv. Ignacije osnivač Družbe 
Isusove? 

— Godine 1491. a umro je 1556. Do svoje 26. godi¬ 
ne disao je duhom ovoga svijeta, dok ga nije Božja mi¬ 
lost — preko topovske granate — bacila u svoju služ¬ 
bu. Sa 30 godina sjeda u školske klupe da uči latinski; 
1534. godine polaže svoje prve zavjete u Parizu. 1540. 
osniva Družbu. Kasnije živi skrovito u Rimu i piše 
Ustanove Reda. Iza petogodišnjega sastavljanja i du¬ 
gotrajnog usavršivanja bile su Ustanove godine 1553. 
dovršene u svim pojedinostima. One su vjerna slika 
Ignacijeve velike duše. To se može uostalom reći i o 
Duhovnim vježbama i o cijelom njegovu dalekosežnom 
radu i o upravljanju Družbe. Ona odgovara prilikama 
dvadesetoga stoljeća kao i vremenu svoga osnutka, jer 
je od svog Utemeljitelja baštinila načela i metode koji 
joj osiguravaju uspjeh u svim promjenama prilika. Uz 
izvanredna rasvijetljena Duha Svetoga odaje to djelo 
i divovsku snagu Ignacijeva duha, koji zadivljuje sva¬ 
koga, kad promatra makar i samo njegove glavne crte. 

/ 

Divni sklad 

Što je ono najznačajnije za svetog Ignacija? 

—- Divni sklad naoko oprečnih i snažnih sposobno¬ 
sti! To je sigurno učinak Božje milosti ali također i 
neobičnog bogatstva i sređenosti njegove nutrine. Čo¬ 
vjek se katkada u čudu pita, kako je on uz dugotrajna 
razmišljanja o svakoj stvari, uopće dospio da stvori to¬ 
lika djela. No baš ta snaga, briga za neznatne stvari, te 
bistrina u prosuđivanju skupa s utjecajem prilika, da¬ 
vale su njegovim odlukama pečat neobične razboritosti 
i poznavanja stvari, da su se nužno i neprevarljivo, 
ostvarile. 

Njegove su odluke bile katkada veoma smione. Ali 
nikad se ne izgubiše u nerazboritosti i nemogućnostima.. 

20. Pod parolom »Bog je ljubav« skupljaju se mladi po Gospi oko svojih pučkih misionara. 















21. Duhovna obnova mladeži u SI. Brodu g. 1962: Otac Zvonko Guta! 
poučava. 


22. Duhovna obnova mladeži u SI. Brodu g. 1962: Mladići nakon sta- 
leške propovijedi zahvaljuju Ocu Jurju Gusiću. 


7. zašto smo postali isusovci 


Različiti »da«! 

Na slijedećim stranicama pripovijedaju mladi Isu¬ 
sovci, što ih je dovelo u Red. 

Prije negoli pristupiše Redu pripadali su različitim 
staležima. Sada su braća, koja isto misle. Došli su i t 
gimnazija, visokih škola, iz radionica, iz gotovih svrše¬ 
nih zvanja. Ali sve ih ispunja jedna vruća želja: biti 
primljen pod zastavu Krista Kralja. 

Različiti su razlozi potakli na isusovačko zvanje. 
Pred jednim se cilj pojavio iznenada. I jasno. A drugi 
se morao kroz godine boriti. Nekom je opet Spasitelj 
pristupio u času mira. Pokazao mu je velike potrebe 
ljudskih duša. Na svoju božansku ljubav, koju toliki 
ne priznavaju i preziru. Na velike zadaće, koje očekuju 
Kristove apostole. I rekao mu je: »Želiš Ii biti moj 
apostol? Hoćeš li me nasljedovati u siromaštvu, čisto¬ 
ći i poslušnosti?« 

Zahvalni za ovu divnu milost, što su izabrani iz 
među tisuća, rekli su Božanskom Učitelju svoj »da«. 
Svjesni su svoje :nadstojnosti. Jer, tko bi mogao vlasti¬ 
tim silama izvršiti tako veliku zadaću? Ali su se odvaž- 
no i pouzdano usudili reći s Apostolom: »Sve mogu u 
Onome, koji me jača«. 

Bježao sam pred Bogom 

Mislim da sam bježao pred Bogom kao neko divlje 
ždrijebe. Ali sam također uvjeren da me je On posve 
mirno čekao. Znao je: opet ću se vratiti. 

Najprije sam htio postati aktivni časnik. Zato sam 
postao vojnik već sa sedamnaest godina. U prošlom 
sam ratu bio teško ranjen. U ovo me je vrijeme Bog 
najočitije zvao k sebi... Ali ja se nisam dao... 

Odlučio sam postati učitelj. Ali se brzo ovaj plan 
izjalovio. Opet sam izmakao! Godinu dana radnik u 
tvornici! Studij na visokoj tehničkoj školi. No nisam 
izdržao. Zanimali su me ljudi, ne strojevi. Kad sam i 
opet htio pobjeći, zgrabio me Bog. Biraj! Postalo mi je 
jasno: ono što ja moram dati ljudima u miru, ne smi¬ 
je biti manje vrijedno od onoga što sam davao u ratu. 

Tada sam stupio u isusovački novicijat. Za svoje 
zvanje zahvaljujem očinskoj Božjoj dobroti. Ali i moli 
tvarna i primjeru svojih roditelja. I moje mlade — za¬ 
ručnice. 

Ni kršten ... 

Odrastao sam u sredini koja do vjere ništa nije 
držala. Išao sam najprije u realnu gimnaziju. Doskora 
me povuče ljubav prema humanistici na klasičnu. Stu¬ 
dirao sam englesku književnost. Povijest filozofije do¬ 
vela me je do religioznih problema. Milosrdna ljubav 
Božja i dobrota pomagala mi je u tim samotnim godi¬ 
nama. Vodila me preko mnogih muka i boli. I dovela 
do Katoličke Crkve, čiju sam vjeroispovijest položio 
26. srpnja 1939. Istoga sam dana primio sveti krst. 

Krajem 1946. ostvario sam već odavno stvorenu 
odluku: posvetiti kao redovnik svoj život Bogu i Crkvi. 

Primili su me u Družbu Isusovu. Nema veće časti, ne¬ 
ma veće sreće nego u ljubavi i poniznosti smjeti služiti 
svetoj Majci Crkvi. 

Raditi za mladež 

Naučio sam u jednoj katoličkoj sredini pratiti ži¬ 
votni put mladih ljudi. Upoznao sam da se čitava bu¬ 
dućnost odlučuje kroz nekoliko mladenačkih godina. 
Tada im moraju biti blizu vjerni prijatelji, koji će im 
pomoći da krenu najboljim putem. 

Ova me spoznaja toliko obuzela, da sam odlučio 
postati Isusovac. Jer Družba Isusova uvijek je razu¬ 
mjela mladež. Ona joj je na raspolaganje kao vjerni 
prijatelj. To sam često iskusio. Svejedno je, gdje ću ja 
danas, sutra kao Isusovac raditi. Moja je nutarnja za¬ 
daća — raditi za mladež. Uvijek ću joj moći iskazivati 
jednu uslugu: važnu, ali rijetku: otvoriti zatvorena 
vrata milosti svojim molitvama i žrtvama. A veoma bih 
rado to vršio — djelima ... 


Studij povijesti 

Dugo sam vremena bio u našoj školi jedini katolik 
u razredu. Samo po sebi se razumjelo da su kolege i 
inovjerci k meni dolazili kad su imali nešto pitati o 
katolicizmu. 

Jednoga dana smo čuli o vrlo podmuklom doga¬ 
đaju. Neki su kolege počeli ovako govoriti:. 

— Ovdje su sigurno Isusovci imali svoje prste. 

Pokušao sam ih obraniti koliko sam znao. Pomalo 
došlo je do najapsurdnijih optužba. Tada sam poseg¬ 
nuo za literaturom o isusovačkom redu. Uspoređivao 
sam optužbe s onim što su sami napisali i činili. Gdje 

je bila istina? Jasno sam vidio s jedne strane zagriž- 
Ijiva mržnja i mnoštvo nedokazanih tvrdnja. A na dra¬ 
goj strani — mirna jasnoća i čvrsta sigurnost. 

Proučavao sam povijest Družbe Isusove. Došao 
sam do svetog Ignacija. Otkrio sam da je pravi velikan 
crkvene povijesti. Morao sam mu priznati genijalnost. 
I na kraju sam uvidio da čitava zgrada Družbe Isusove 
dobiva svoju snagu od Isusa Krista, kako ga je on po¬ 
kazao. A to je Krist današnjice. Iza toga lika izlazi od¬ 
mah i zašto je tako mrze. Isusovci su ljudi koji se bez¬ 
uvjetno predaju svom idealu. Moraju ih mrziti oni koji 
taj ideal mrze. Ili ne vole dosljednost u životu. 

Sve što sam čitao, potvrdio mi je život kad sam 
došao u kontakt s nekim Očima. Pomalo sam osjetio 
želju da i ja radim u njihovim redovima za spas duša. 
Pošto sam kroz godinu dana ozbiljno razmišljao, za¬ 
molio sam da me prime u Družbu Isusovu. I na moju 
veliku radost to sam postigao. 

Milijuni čekaju ... 

Na svijetu postoje dvije stvari koje se razlikuju 
kao dan i noć. Mi smo se na te suprotnosti već privi- 
kli. Zato ih podnosimo. Ali zapravo bi nam morale do 
vijeka biti nepodnosive. 

Na jednoj strani kršćani u sjaju božanske istine! 
A na drugoj milijuni pogana okreću oči prema svjetlu 
života. 

Ova je misao jednoga dana kao iskra pala u moju 
dušu. A kad sam pomislio uz to na riječi Gospodinove 
»Idite po cijelom svijetu ... žetva je velika a poslenika 
malo« — ta se iskra pretvorila u plamteći oganj. Oba- 


68 


zirao sam se za žeteocima. Oni moraju biti sposobni 
predati se posve velikoj i odgovornoj zadaći. Muževi 
koji su spremni sve ostaviti, na sve se odvažiti da iz¬ 
vrše Kristovu misijsku zapovijed. 

I sreo sam ih u svetom Franji Ksaveru i njegovoj 
subraći. Molio sam, i smatrali su me vrijednim da me 
uvrste u redove Isusove čete. Moj se ideal ispunio 
novim sadržajem. Još dublje sam ga shvatio. Za njega 
se još intenzivnije oduševio ... 

Samo da me ne pozove ... 

Ne mogu reći kad mi je prvi puta došla misao 
da stupim u Družbu Isusovu. Sigurno znam da sam se 
više godina bojao ne će li mi jednoga dana ta ideja 
Ipak sinuti u glavu. 

Smatrao sam da protiv toga postoje dva sredstva. 
Prije svega moraš nastojati što je moguće »životnije« 
živjeti. Zatim moraš tačno znati kako je zapravo u jed¬ 
nom samostanu. Nije mi bilo teško ispuniti prvu toč¬ 
ku. A da i drugu što uspješnije u djelo provedem, či¬ 
tao sam naročite knjige. Među ostalim našao sam i bi¬ 
lješke nekoga grofa koji je mnogo godina bio Isusovac. 
Ali je kasnije istupio iz Reda. U toj sam knjizi našao 
upravo ono što sam tražio, život u Redu, kakav je nad 
mašio čak i moju začaranu fantaziju. 

Ali mi je smetalno jedno! Nisam razumio — ako je 
istina što ondje piše — zašto ovaj Red nije već odavno 
izumro? Zar mogu njegovi članovi i jedan dan živjeti 
kao žive lješine. Što ih može držati na životu? Činjeni¬ 
ca je da žive. I, kako mi je izgledalo, priličnom život¬ 
nom snagom ... 



Na svoj ušas primijetio sam kako me spopala ne¬ 
ka vatra. Protumačio sam to sebi kao plod znanstvenog 
interesa. Neko vrijeme bilo mi je jasno da me ništa ne 
bi moglo povući te danas kao astronom sjedim na Da¬ 
lekom Istoku, ili da kao fakir putujem Indijom. A 
nije me hvatala ni želja predavati latinski u kojem ko¬ 
legiju. Osobito me odbijalo ovo zadnje. 

Kroz dvije sam se godine mirno predavao prvoj 
točki moga plana — bezbrižnom i veselom životu. Tada 
mi dopane ruku Pascalova rečenica: »U svakom čo¬ 
vjeku krije se ponor! Njega može ispuniti samo Bog!« 

To je bio znak za uzbunu. Nešto me je streslo ... 

Preko prijatelja doznao sam adresu Isusovaca u 
u susjednom gradu. 

— Što vi znate o našem Redu? 

— Otac, kojemu sam sjedio sučelice, dao mi je 
vremena za odgovor. Ali što da kažem? Konačno zna¬ 
dem jedno: da su ovaj Red mnogo progonili. Tada me 
Otac upita nešto posve drugo. 

— Sigurno ćete poznavati svetoga Ignacija? 

Smeten ispričam ono što mi je sinulo u pamet: U 
noći 25. ožujka 1522. boravio je na Montserratu. Odlu- * 
čio je pred milosnom slikom Madone da se neće više 
vratiti na španjolski dvor ... 

— Odlučio je služiti Većem Kralju, popravio je 
pater. 

Začuđen sam ga pogledao. — Veličasni, rekoh ti¬ 
ho, težak je sveti Ignacije, da se može uzljubiti, Franjo 
Asiski nas predobije prije nego što ga pravo zagleda¬ 
mo. Moramo ga ljubiti jednostavno zato jer je divan. 

— Da, odgovorio je mirno Otac. Ignacije će mno¬ 
gima ostati stranac. Odviše im je hladan i zatvoren. 
Previše tajanstven. Tko ga želi ljubiti, mora ga susre¬ 
sti. I, ako je volja Božja, više se ne odijeliti od njega. 

Kad sam navečer došao kući, dugo sam ostao bu¬ 
dan. Mislio sam na zadnje riječi što mi je Otac rekao 
na oproštaju: — Nitko od nas ne sluti što bi Bog od 
njega napravio kad bi mu se posve predao ... 

Deset dana kasnije zamolio sam da me prime u no¬ 
vicijat. 

Snijeg i kiša! Zato je brzo pao mrak. A cesta je bila 
gadna. Evo šume! To mora ovdje biti. Vratar otvori. 
Uvede me unutra. U ruci sam držao kovčeg. S kabanice 
se cijedila voda ... 

Dovedoše me do jednih vrata. Pokucah. Iznutra se 
začu veseli glas. Naprijed! Bio sam uzbuđen, kad sam 
pozdravio i sjeo na panuđenu stolicu. 

— Tako? Vi želite k nama pristupiti? 

— Da, oče! 

Smirio sam se. Sjetih se da pater znači otac. Uz to 
osjetih kako me moj subesjednik ozbiljno promatra. 
Kao da me veže ... 

— Kako dugo? Kada vam je došla ta misao? 

— Prije osam tjedana! 

— Hm, ali kako je to došlo? 

— Bio sam u kazalištu. Cocktailparty od Eliota. 
Iznenada me spopalo. Tada sam se pobrinuo za litera¬ 
turu. Za mene je to sve bilo veliko i istinito. 

Govorio sam brzo. Oči su mi se bljeskale. Ruke ge¬ 
stikulirale. Još jednom sam sve proživljavao. Pater opet 
upita: 

— A žena? 

— Poznavao sam jednu djevojku. Bog je bio jači. 
On je vredniji od žene. 

— A siromaštvo? 

— Po njemu ću biti slobodan služiti ljudima. 

— Poslušnost? 

— Hoću biti slijepo poslušan — Bogu? 

Obojica smo zašutjeli. Na stolu je ležao križ. Ko¬ 
načno će pater lagano i promišljeno: 

— Dobro! Za tri tjedna dakle ... 

— Pater! Imam jednu molbu . .. 

— Kakvu? 

— Smijem li odmah ostati ... 

Doskora je u kapelici klečao isti taj mladi čovjek. 
Kovčeg je ostavio pred vratima. Više mu zapravo neće 
ni trebati. Bogu hvala! 

Različiti pute vi 

Često se dešava da već svršeni liječnici, inžinjeri, 
učitelji stupaju u Isusovce. Mnoge Bog pozove i sa sve¬ 
učilišta. Ali dobro je znati ovo: ukoliko netko želi stu¬ 
piti pod zastavu Isusa Krista u Družbi Isusovoj, ne tre- 
ba čekati da svrši visoke studije. Ne mora ni položiti 
najprije veliku maturu. Nije potrebno dovršiti koju 
stručnu školu. Kod nas postoji Malo Sjemenište Druž¬ 
be Isusove. 

Odmah iza osmoljetke primaju se oni koji odgova¬ 
raju određenim uvjetima u to Malo Sjemenište. U nje¬ 
mu svršavaju gimnazijske nauke. I kad dođe određeni 
čas, primaju se u novicijat. 

Neki misle da onaj koji želi biti Iusovac, mora ima¬ 
ti genijalnih sposobnosti i puno novaca za školovanje. 

24. Veoma je rijetko ali korisno, kad se misionari mogu ovako sastati 
i bratski porazgovoriti! Bengalski misionari: O. Stanko Podržaj, 
O. Janez Ehrlich, Brat Jože Lukan i g. Slapšak. 







25. O. Stjepan Gak, misionar i profesor 26 . Poduzetni i neumorni Ben- 

na visokoj školi u Pooni, Bengalija. galski misionar O. Stjepan 

Polgar. 



27. Braća Francek Drobnič i Jože Lukan na »misijskom putovanju«. 



28. O. Alojz Demšar šalje iz Bengalije 
pozdrav svim poznatim u domovini. 


29. O. Janez Ehrlich, direktor Katoličke 
tiskare u Ranchi-u, Bengalija. 



30. Uvijek nasmijani Brat Nikola Bilić, 
rodom iz Vranjica kraj Splita. 


31. Od svih oplakivani, prerano 
umrli Brat Janez Ribaš. 
























2. O. Radovan Rudež, m’sionar u Sje¬ 
vernoj Rodeziji (Afrika), preporu¬ 
čuje svojim znancima u domovini 
svoje nove obraćenike. 



33. O. Josip Vizjak, misionar u Bengafiji, 
pričešćuje veliku apostoiku Bengalije 
č. s. Tereziju, našu zemljakinju. 



34. Č. s. Terezija na djelu u bolnici koju su sagradili naši Oci misionari. 


Oboje je krivo. Zato se brine Red i poglavari. Izobraz¬ 
ba je zato duža nego obično da se očituju i razviju da¬ 
rovi pojedinca. Onda lakše svakoga postave na njegovo 
pravo mjesto. A i zato da se svaki može ozbiljno za nj 
spremiti. 

Tko osjeti da ga Bog zove, neka se obrati bilo ko¬ 
jemu Ocu. A može i direktno pisati na adresu: Provin¬ 
cijala! Dl, Zagreb, Palmotičeva 31. Dobit će sve infor¬ 
macije. 

Vječna Riječi, 

Jedinorođeni Sine Božji! 

Nauči me pravoj 
velikodušnosti! 

Nauči me da Ti služim 
kako zaslužuješ. 

Da Ti dajem 
a da ne brojim. 

Da se borim, 
ne gledajući na rane! 

Da radim 

ne tražeći odmora. 

I da se žrtvujem 
ne očekujući druge nagrade 
osim svijesti 
da sam ispunio 
Tvoju svetu volju! 

Sv. Ignacije Lojola 

družba isusova u brojkama 

1. Misij ska apostolat 

Družba Isusova je u svojoj biti misijski Red, pa joj 
je stoga misijski apostolat prvotna i glavna zadaća. Od 
svoga početka slala je ona svoje najvrsnije sile u misij- 
ske krajeve, na frontu osvajanja duša za Krista. I danas 
stoji ona među Redovima Katoličke Crkve u misijskom 
apostolatu na prvome mjestu i brojem misionara i nji¬ 
hovim omjerom prema ostalom broju članova. 

Na početku 1964. godine djelovalo je u misijskim 
krajevima 6.993 misionara. Od toga 4.235 svećenika; 
1.686 skolastika i 1.072 brata pomoćnika. Od svršetka 
prvog svjetskog rata (1918) povećao se broj za 5.300! 
Od cjelokupnog broja Družbinih svećenika 27% ih je 
na fronti u misijskim krajevima; još 1934. bilo ih je 
17%! 

Evo nekoliko brojeva iz vremena, kada je bilo ma¬ 
nje misionara nego danas. Tada je misijski rad Družbe 
bio podijeljen na 51 misijsko područje 

radili su oko obraćenja 190 milijuna pogana 

među kojima je bilo 32.345 krštenja odraslih 

brinuli se za duševno dobro 2,893.000 katolika 
među kojima je Družba imala 122.804 krštenja djece 
i blagoslovila 17.438 brakova 

održala 766 tečajeva Duh. vježbi 

kojima je prisustvovalo 82.087 egzercitanata 

Družbini misionari saslušali 
su tada 
i podijelili 

U misijskim školama uči 
svećeničkih kandidata 1 

a njezine 
polazi 

Osim toga imala je ona 
i u njima 

U svojim misijama izdavala je 
koje štampa većinom u 
Za zapuštene je uzdržavala 
za bolesne 

za neizlječive gubavce 
te davala prvu pom-oć u 


7,599.260 ispovijedi 
21,384. 060 sv. Pričesti. 

.983 urođeničkih mladića 
12.274 misij ske škole 
pola milijuna mladosti. 
15 misij skih sveučilišta 
10.289 studenata. 

106 misij skih časopisa 
28 vlastitih tiskara. 

107 sirotišta 
33 bolnice 

7 posebnih bolnica 
294 dispanzera. 


2. Prosvjetni apostolat: 

Družba je odmah pri svom osnutku shvatila važ¬ 
nost apostolata štampe i obilno se njime služila. Osim 
brojnih knjiga izdavala je Družba prije svoga ukinuća 
u Evropi oko 45 znanstvenih i religioznih časopisa. Iza 
uspostave napredovao je taj apostolat malo po malo, 
jer nije bilo dosta ljudi, koji bi se posvetili pisanju. 
Prema statistici katoličke štampe prije nekoliko go~ 


dina: 


izdavala je Družba 

1.112 časopisa 

od kojih je opće kult. značaja 

26 časopisa 

znanstvenim pitanjima se bavi 

152 časopisa 

o misijskom apostolatu izvješćivalo je 

77 časopisa 

pobožnost u puku gojilo je 
a kolegij ski rad podržavao 
Ti se časopisi tiskali u 
posjedovali su 
i imali su godišnju nakladu 
Apostola! molitve broji oko 
za koje se izdavalo 
koji se tiskahu u 
Marijine kongregacije 
brojile su 
s okruglo 

među kojima je bilo 
Družba je godišnje izdala 
od kojih ascetskog smjera 
Ukupno godišnje 


596 časopisa 
261 časopis. 

50 jezika 

13,340.000 pretplatnika 
143,216.760 primjeraka. 
40 milijuna članova 
72 Glasnika Srca Isusova 
44 jezika. 

62.000 društava 
6 milijuna članova 
130 Marijanskih časop sa. 
800 knjiga 
220 knjiga 
156.000 stranica 


3. Odgojni apostolat: 


Družba je posvećivala odgoju mladeži od svog po¬ 
stanka najveću pažnju. Nije toliko išla za odgojem naj¬ 
manje djece, nego već odrasli je mladeži. Nije tome du- r 
go, kako je 


Družba upravljala s 
Ovima je pripojeno bilo 
Visokih 

u kojima se poučavalo 
Srednjih je imala 

sa 

Osnovnih 

sa 


707 kolegija 
2.939 škola 
337 škola 

161.900 studenata. 
759 škola 

205.900 đaka. 

1.741 škola 
414.800 učenika 

